17 май 2022, Тошкент вақти: 05:22\nянвар 29, 2021\nЖорий йилда Россия ўз олий таълим муассасаларида бепул ўқишни истаган ўзбекистонлик талабалар учун квота ҳажмини сезиларли даражада оширган. Бу ҳақда ТАСС агентлигига Россотрудничествонинг Ўзбекистондаги ваколатхонаси раҳбари Михаил Вождаев маълум қилган.\n“Ўтган йили ўзбекистонлик бўлажак талабалар учун квота 228 ўринни ташкил этганди, жорий йилда у қарийб икки баравар ошиб, 405 ўринга етди”, деган Вождаев.\nМулозимга кўра, Россия ОТМга киришни истаганларни рўйхатга олиш 29 январь ёки 1 февралдан бошланиб, 1 мартда ниҳоясига етказилади.\nАризалар электрон шаклда топширилади, топшириш зарур бўлган ҳужжатларга оид маълумот эса Россотрудничествонинг Ўзбекистондаги ваколатхонаси сайтида жойлаштирилган.\nАгар эпидемиологик вазият тўсқинлик қилмаса, ўзбекистонлик ёшлардан имтиҳон юзма-юз олиниши мумкин. Абитуриентлар тарих, химия, биология, физика ва математикадан ёзма тест топширадилар. Танлаган йўналишидан қатъи назар, улар рус тили бўйича тест топширишлари ҳам мажбурий бўлади.\nТанлов апрель ойи ўрталарида поёнига етади, шундан сўнг ташкилотчилар Россия ОТМларида бепул ўқиш ҳуқуқини қўлга киритган ўзбекистонликлар рўйхатини эълон қиладилар.\nРоссияда қримтатарлардан беш нафари террорчиликка оид иш бўйича узоқ муддатларга қамалди\nТофиқ Абдулғазиев (суратда) террор ташкилоти фаолиятида иштирок этганликда айбланиб, узоқ муддатга қамалганлардан биридир.\nРостов-Дондаги жанубий округ ҳарбий суди қримтатар миллатига мансуб беш кишини “Ҳизбут-Таҳрир” иши бўйича 12 йилдан 14 йилгача муддатга озодликдан маҳрум этди. Улар террорчилик (Россия Жиноят кодексининг 205.5-моддаси) ва ҳокимиятни босиб олишга тайёргарлик кўришда (278-модда) айбланди, дея хабар қилган “Кримская солидарность” нашри.\nТофиқ Абдулғазиев, Владлен Абдулқадиров, Иззет Абдуллаев ҳамда Межит Абдураҳмановларга 12 йилдан қамоқ жазоси тайинланган. Қамоқдан чиққанларидан сўнг эса улар яна бир йиллик озодликни чеклаш жазосини ўтайдилар.\nБилял Адилов 14 йилга қаттиқ тартибли қолонияга йўлланади, бу муддат тугаганидан сўнг унга нисбатан 1,5 йилга озодликни чеклаш жазосига кучга киради.\nРоссия Федерал хавфсизлик хизмати (ФСБ), ИИВ ҳамда Росгвардия ходимлари 2019 йил 27 март куни Қримда қримтатар фаоллари, жумладан “Кримская солидарность” жамоат бирлашмаси аъзоларининг уйларида тинтув ўтказган. Ўшанда жами 24 киши қўлга олинган.\n“Ҳизбут-Таҳрир” Россия Олий судининг 2003 йилдаги қарори билан террорчи ташкилот деб топилган ва Россия ҳудудида унинг фаолият юритиши тақиқланган. Украинада ва Европанинг аксар давлатларида тақиқланмаган “Ҳизбут-Таҳрир”га доир иш бўйича Қримда 2014 йилдан бери 70 дан ортиқ киши ҳибсга олинган.\n“Мемориал” ҳуқуқбонлик маркази уларнинг таъқиб этилиши сиёсий сабаблар билан боғлиқ, деб ҳисоблайди: 2014 йилда қримтатар миллатига мансуб кишилар яриморолнинг Россияга қўшилишига қарши чиқишган эди.\nҚозоғистоннинг Жамбил вилоятида Ўзбекистонда қайддан ўтган автобус аварияга учради (ВИДЕО)\nҚозоғистоннинг Жамбил вилоятида 12 май куни маҳаллий вақт билан соат 15:50 ларда Ўзбекистонда қайддан ўтган (“MIRONSHOX GRAND TRANS” МЧЖга қарашли) автобус аварияга йўлиққан.\n“Казинформ” агентлигининг Жамбил вилояти полиция департаменти матбуот хизматидан олинган маълумотга таянган ҳолда хабар қилишича, автоҳалокат Олмаота – Тошкент трассасининг 571 километрида (Жуалин туманининг Бауиржан Мўмишули қишлоғидан 6 км нарида) рўй берган.\nАвария натижасида ҳайдовчининг ёрдамчиси ва бир йўловчи воқеа жойида жон берган, 33 киши тиббий ёрдам учун касалхонага мурожаат қилган, улардан уч нафари жонлантириш бўлимида экани айтилмоқда. Автобус ичида бўлган йўловчиларнинг қанчаси ўзбекистонлик экани ҳақида ҳозирча аниқ маълумот мавжуд эмас.\nҲолат юзасидан Қозоғистон Жиноят кодексининг 345-моддаси 4-қисми бўйича судгача текширув бошланган, зарурий экспертизалар ўтказилмоқда.\nБу орада Ўзбекистон Ташқи ишлар вазирлиги Жамбилда ЙҲТга учраган автобус ичида 53 нафар йўловчи бўлгани, улардан 47 нафари ўзбекистонлик эканини тасдиқлади. Вазирлик маълумотига кўра, авария чоғида нобуд бўлган шахсларнинг иккаласи ҳам ўзбекистонликдир.\n“Айни пайтда 16 нафар юртдошимиз туман шифохонасида, жумладан, 2 нафари жонлантириш бўлимида қолмоқда”, дейилган хабарномада Ўзбекистоннинг Олмаота шаҳридаги Бош консулхонаси қошида жабрланганларга ёрдам кўрсатиш бўйича ишчи гуруҳ ташкил этилгани, дипломатлар воқеа жойига етиб боргани қўшимча қилинган.\nВазият Олмаотадаги Бош консулхона назоратига олинганини урғулаган ТИВ матбуот хизмати ўзбек дипломатлари маҳаллий ҳуқуқни муҳофаза қилиш органлари ва тиббиёт муассасалари билан доимий алоқа ўрнатишгани, марҳумларнинг жасадларини ватанга олиб келиш билан боғлиқ ташкилий масалалар ҳал этилаётганини қайд этган.\nАҚШ: Кентуккилик сенатор Украинага 40 млрд доллар ёрдам тезлаштирилган тартибда ажратилишини тўхтатиб қолди\nАҚШ Конгресси Сенати Украинага 40 миллиард доллар ёрдам ажратишга доир қонун лойиҳасини тезлаштирилган тартибда қабул қилиш масаласида келишувга эриша олмади. Тезлаштириш тартиб-таомили республикачи сенатор Рэнд Пол томонидан тўхтатилди. У қонун лойиҳасига харажатлар федерал нозир томонидан аудит қилинишига оид банд киритишни талаб қилди.\nҚонун лойиҳаси Конгресс қуйи палатаси томонидан 10 май куни 357 та овоз билан (қаршилар сони 57 нафар) қабул қилинган. АҚШ президенти Жо Байден Украина учун 33 миллиард сўраган бўлса, конгрессменлар таклиф қилинган суммани қарийб 40 миллиардга оширганлар.\nБу маблағ ажратилиши учун қонун Сенатда маъқулланиши ва президент томонидан имзоланиши лозим. Сенаторлар уни шу ҳафтадаёқ қабул қилишни режалашган эди, чунки аввал ажратилган маблағ 19 майда тугайди. Бироқ Пол лойиҳа матнига 40 миллиард доллар нималарга сарфланишини назорат қилувчи махсус инспектор тайинлаш назарда тутилган банд киритишни талаб қилди.\nШу билан ҳужжатни овозга қўйиш яна бир неча кунга кечикиб, келаси ҳафтада ўтказилади. Пол якка ўзи унинг қабул қилинишига тўсиқ бўла олмайди. Бироқ матнга бирон ўзгартиш киритилган тақдирда, ҳужжат қуйи палата қайтадан кўриб чиқиши учун Конгрессга қайтарилиши лозим.\nМаблағ тезлаштирилган тартибда ажратилишини тўхтатиб қолган сенатор Украинага кўмаклашишни истамасликда айбланган, аммо у буни инкор этмоқда. “40 миллиард долларни бериб, у қандай сарфланишидан бехабар қолиш оқилона иш эмас. Мен чет мамлакатга эмас, балки АҚШ Конституциясига қасамёд қилганман”, деган Рэнд Пол.\nМихаил Саакашвили қамоқхонадан касалхонага кўчирилди\nМихаил Саакашвили суд залида (архив сурати)\nХизмат ваколатларини суиистеъмол қилганликда айбланиб, олти йиллик қамоқ жазосини ўтаётган Грузия собиқ президенти Михаил Саакашвили қамоқхонадан “Вивамеди” хусусий касалхонасига кўчирилди.\nУ касалхонага мутлақо махфий шароитда кўчирилган, касалхонада эса мисли кўрилмаган хавфсизлик чоралари кўрилган. Тбилиси четида жойлашган клиника кўмагидан Грузия махсус пенитенциар хизмати маҳбусларга тиббий ёрдам кўрсатишда мунтазам равишда фойдаланиб туради.\n“Немис тўлқини” хабарига кўра, шифокорлар собиқ президент очликдан кейин бошланган қатор муаммолардан азият чекаётганини айтишмоқда. Мухолифатчилар Грузия расмийларидан Саакашвилини малакали тиббий ёрдам учун Европадаги клиникалардан бирига юборишни талаб қилишяпти.\nСобиқ президент аввалроқ олти ва уч йилга озодликдан маҳрум этилган эди. Айни пайтда сиёсатчига қарши яна учта иш Тбилиси шаҳар судида кўриб чиқилмоқда. Саакашвили 2021 йил 1 октябридан бери панжара ортида ўтирибди. У Грузияга қайтиши билан ҳибсга олинган.\nБМТ Киев вилоятида минглаб кишининг жасади топилганини билдирди\nБучада қатлиом қилинганларнинг жасадлари.\nБМТнинг Инсон ҳуқуқлари бўйича кенгаши Россия аскарлари чекинганидан сўнг Киев вилоятида минглаб кишиларнинг жасадлари топилгани тўғрисида билдирди. Кенгаш бу ҳодисани уруш жиноятлари сифатида баҳолаш мумкинлигини айтмоқда.\nБМТнинг Инсон ҳуқуқлари бўйича Олий комиссари Мишел Бачелет бу ҳодиса айни пайтда текширилаётганини маълум қилди.\n“Киевнинг шимолий минтақасида тинч аҳолини ўлдириш кўлами, бир гуруҳ одамларни оммавий қатл этиш ҳолатлари дахшатга солди”,- деди Мишел Бачелет БМТнинг Инсон ҳуқуқлари бўйича кенгаши йиғилишида.\nКенгашда Россия ҳарбийлари Киев вилоятидаги айрим шаҳар ва қишлоқларни босиб олган пайтда қандай воқеалар юз берганини халқаро тергов қилиш масаласини муҳокама қилган.\nУкраинага босқин: 82-кун | Украин аскарлари Россия чегарасида, Финляндия ва Швеция НАТОга киришни бошлади\nGreen Card лотереяси ғолиблари эълон қилинди, ўтган йилги ғолиблар тақдири эса савол остида


Tashkent City» меҳмонхонаси 2020 йилнинг 1 февралидан меҳмонларни қабул қила бошлайди. Бу ҳақда «Spot» хабар берди. «Hilton Tashkent City» ... Shosh Restaurant ва Tumbler Bar ресторанлари бор. Эслатиб ўтамиз, Tashkent City халқаро бизнес марказининг илк объектлари — Конгресс холл ...\nтармоқларда кеча, 2 декабрь куни «Tashkent City» халқаро ишбилармонлик маркази ҳудудидаги Халқаро конгресс-холлнинг томи қулагани ҳақида хабарлар тарқалди. Тошкент шаҳар ҳокимлиги ... аниқлаш ишлари олиб борилмоқда. Аввал хабар қилганимиздек, «Tashkent City» Конгресс-маркази ҳудуд сейсмик жиҳатлари инобатга олинган ...\n«Tashkent City» ҳудудидаги янги муҳташам «Конгресс-холл» саройида бугун, 21 октябрь куни ўзбек тилига давлат тили мақоми берилганининг ўттиз йиллигига ...\n«Tashkent City» ҳудудидаги «Congress Hall» мажмуасида «Тарихимсан, тақдиримсан, келажагимсан, она тилим!» мавзуида байрам тадбири ўтказилмоқда, ...\nҳужжатлар лойиҳалари муҳокамаси порталида «Tashkent City»даги кўчаларни номлаш тўғрисида»ги қарор лойиҳаси эълон қилинди. Қарорда 5 та янги кўчани қуйидагича номлаш таклиф этилмоқда: - ...\n«Tashkent City» ҳудудидаги боғ бугун, 21 октябрь куни соат 14:00 гача хизмат кўрсатиши, соат 14:00 дан 20:00 гача боғда санитария ва профилактика ... қилинди. Эслатиб ўтамиз, Тошкент шаҳар ҳокими Жаҳонгир Ортиқхўжаев «Tashkent City» халқ учун расман очилгани ҳақида видеомурожаат қилганидан ...\nшаҳар ҳокими Жаҳонгир Ортиқхўжаев бугун Tashkent City халқ учун расман очилганини маълум қилган. «Эртадан Tashkent City’га келиб, паркини айланиб, ҳордиқ чиқаришингизни хоҳлаймиз», ... ҳордиқ чиқаришингизни хоҳлаймиз», деган ҳоким ўз видеомурожаатида. Tashkent City 2018 йилдан қурилиши бошланган бўлиб, барча объектлар 2021 ...\nМусанниф Адҳам Тошкент марказида қурилаётган Tashkent City’даги масжид музейга айлантирилаётганидан ҳайрон қолаётганини билдирган. «Tashkent City'га масжид керак эмасми? Ўзи шундоқ ҳам ... кўра, тарихий Ўқчи ва Олмазор маҳаллари орасида жойлашган, ҳозирда Tashkent City ҳудудида қолиб кетган "Орифжонбой" масжиди музейга айлантирилмоқда. ...\nМирзиёев 30 август куни Tashkent City’га яна бир бор келиб, конгресс-холл ва беш юлдузли меҳмонхона, ҳудуддаги ободонлаштириш ишларини кўздан кечирди. Конгресс-холл ...\nЎзбекистон байроғини 266 метр баландликка кўтарамиз! Ишчиларга яхши шароит яратамиз. Туркиялик сармоядор ваъда берди (видео)\nқуйидагича савол берилди: «Тошкентдаги қурилишларда, хусусан, Tashkent Cityда ҳам ишчилар ҳуқуқи бузилиши ҳолати учрамоқда. Озиқ-овқат ... One» деб номланади ва у ўз йўналишига кўра биринчиси ҳисобланади. Tashkent City халқаро сармоя киритиш лойиҳаси бўлиб, бутун дунёда уни яхши ...


Кахи Махарадзе: "Кетма-кет учинчи марта кубокда ғалаба қозонишни истаймиз" - Zamin.uz\n15:07 / 18.09.2018\nКахи Махарадзе: "Кетма-кет учинчи марта кубокда ғалаба қозонишни истаймиз"\nБугун "Локомотив" Ўзбекистон кубогининг 1/4 финали доирасида "Пахтакор"га қарши баҳс олиб боради. Ушбу учрашувдан олдин "Локомотив" футболчиси Кахи Махарадзе клуб расмий сайтига ўз фикрларини билдириб ўтди.\n"Пахтакор"га қарши баҳс учун тайёргарлик яхши олиб борилди. Бу мавсумдан кубок баҳсларидаги ўйинлар бир учрашувдан иборат бўлмоқда. Шу боисдан бугун мавсумдаги муҳим учрашувлардан бирини ўтказамиз ва унда фақатгина ғалаба бизни қониқтиради.\nИкки мавсумдан буён Ўзбекистон кубогига эга чиқмоқдамиз. Ушбу совринни кетма-кет учинчи марта ҳам бошимиз узра баланд кўтаришга ҳаракат қиламиз", - деди грузиялик футболчи. “Замин” янгиликларини “Telegram”да кузатиб боринг\n15-03-2020, 22:00, Спорт\n28-02-2020, 23:35, Спорт\n26-02-2020, 16:56, Спорт\n5 учрашувдан буён ғалаба қозона олмаётган «Интер»ни раҳбарият антиқа жазога тортди\n25-04-2017, 08:46, Спорт\n«Локомотив» 20 нафар футболчи билан Саудия Арабистонига учиб борди\n19-02-2017, 11:51, Спорт\n5-01-2016, 22:16, Спорт


«QASHQADARYO MULK MARKAZI» МЧЖ БОШЛАНҒИЧ БАҲОСИ БОСҚИЧМА-БОСҚИЧ ОШИБ БОРИШ ТАРТИБИДА ЎТКАЗИЛАДИГАН ОЧИҚ АУКЦИОН САВДОСИГА ТАКЛИФ ЭТАДИ! - AUZ.UZ\n«QASHQADARYO MULK MARKAZI» МЧЖ БОШЛАНҒИЧ БАҲОСИ БОСҚИЧМА-БОСҚИЧ ОШИБ БОРИШ ТАРТИБИДА ЎТКАЗИЛАДИГАН ОЧИҚ АУКЦИОН САВДОСИГА ТАКЛИФ ЭТАДИ!\nСавдога “Hududgaz Andijon” газ таъминоти филиалининг 2021 йил 12 август кунидаги 29-01-17/4209-сонли буюртманомасига асосан “Hududgaz Andijon” ГТФ автотураргоҳида сақланаётган қуйидаги техник ҳолати носоз 44 та автотранспорт воситалари, қишлоқ хўжалик техникалари ва бошқа турдаги мол-мулклар қўйилмоқда:\n1. Нексия русумли 60/170 KAA давлат рақамли 2000 йил и/ч автотранспорт. Бошланғич баҳоси- 11 965 000 сўм. 2. Нексия русумли 60/069 GAA давлат рақамли 1996 йил и/ч автотранспорт. Бошланғич баҳоси- 9 971 000 сўм. 3. Нексия русумли 60/654 YAA давлат рақамли 1999 йил и/ч автотранспорт. Бошланғич баҳоси- 11 965 000 сўм. 4. Тико русумли 60/106 НAA давлат рақамли 2000 йил и/ч автотранспорт. Бошланғич баҳоси- 4 170 000 сўм. 5.Тико русумли 60/480 FAA давлат рақамли 2000 йил и/ч автотранспорт. Бошланғич баҳоси- 3 791 000 сўм. 6. Тико русумли 60/481 FAA давлат рақамли 1999 йил и/ч автотранспорт. Бошланғич баҳоси- 5 041 000 сўм. 7. Тико русумли 60/482 FAA давлат рақамли 2000 йил и/ч автотранспорт. Бошланғич баҳоси- 5 395 000 сўм. 8. Тико русумли 60/484 FAA давлат рақамли 2000 йил и/ч автотранспорт. Бошланғич баҳоси- 5 041 000 сўм. 9. Тико русумли 60/195 GAA давлат рақамли 1999 йил и/ч автотранспорт. Бошланғич баҳоси- 4 013 000 сўм. 10. Тико русумли 60/176 GAA давлат рақамли 1999 йил и/ч автотранспорт. Бошланғич баҳоси- 3 567 000 сўм. 11.Тико русумли 60/443 FAA давлат рақамли 1999 йил и/ч автотранспорт. Бошланғич баҳоси- 5 041 000 сўм. 12. Тико русумли 60/063 GAA давлат рақамли 1997 йил и/ч автотранспорт. Бошланғич баҳоси- 3 567 000 сўм. 13.Тико русумли 60/957 VAA давлат рақамли 2000 йил и/ч автотранспорт. Бошланғич баҳоси- 5 041 000 сўм.14. Тико русумли 60/476 FAA давлат рақамли 2000 йил и/ч автотранспорт. Бошланғич баҳоси- 5 041 000 сўм. 15.Тико русумли 60/087 GAA давлат рақамли 1995 йил и/ч автотранспорт. Бошланғич баҳоси- 4 549 000 сўм. 16.Дамас русумли 60/490 FAA давлат рақамли 1999 йил и/ч автотранспорт. Бошланғич баҳоси- 8 540 000 сўм. 17.Дамас русумли 60/486 FAA давлат рақамли 2000 йил и/ч автотранспорт. Бошланғич баҳоси- 9 317 000 сўм. 18. ВАЗ 2106 русумли 60/106 GAA давлат рақамли 1995 йил и/ч автотранспорт. Бошланғич баҳоси- 6 575 000 сўм. 19.Дамас русумли 60/193 GAA давлат рақамли 1999 йил и/ч автотранспорт. Бошланғич баҳоси- 8 540 000 сўм. 20.Дамас русумли 60/194 GAA давлат рақамли 1999 йил и/ч автотранспорт. Бошланғич баҳоси- 5 823 000 сўм. 21.ИЖ-2715 русумли 60/216 FAA давлат рақамли 1986 йил и/ч автотранспорт. Бошланғич баҳоси- 4 272 000 сўм. 22.ИЖ-2715 русумли 60/675 FAA давлат рақамли 1986 йил и/ч автотранспорт. Бошланғич баҳоси- 3 845 000 сўм. 23.Газ-31029 русумли 60/403 JAA давлат рақамли 1993 йил и/ч автотранспорт. Бошланғич баҳоси- 5 356 000 сўм. 24. Газ 3102 русумли 60/452 HAA давлат рақамли 1986 йил и/ч автотранспорт. Бошланғич баҳоси- 6 146 641 сўм. 25. Газ-52 русумли 60/599 GAA давлат рақамли 1974 йил и/ч автотранспорт. Бошланғич баҳоси- 7 190 280 сўм. 26. Газ 31029 русумли 60/494 FAA давлат рақамли 1994 йил и/ч автотранспорт. Бошланғич баҳоси- 3 994 954 сўм. 27. Газ-3306-10 русумли 60/934 FAA давлат рақамли 1993 йил и/ч автотранспорт. Бошланғич баҳоси- 5 984 140 сўм. 28. Газ-5208 русумли 60/806 NAA давлат рақамли 1987 йил и/ч автотранспорт. Бошланғич баҳоси- 10 118 455 сўм. 29. Газ-52 русумли 60/540 MAA давлат рақамли 1971 йил и/ч автотранспорт. Бошланғич баҳоси- 5 783 741 сўм. 30. ЮМЗ-61 русумли 29-66 EУ давлат рақамли 1992 йил и/чқишлоқ хўжалик техникаси. Бошланғич баҳоси- 4 459 631 сўм. 31. Т-40М русумли 11-67 ШД давлат рақамли 1983 йил и/чқишлоқ хўжалик техникаси. Бошланғич баҳоси- 3 306 972 сўм. 32.ТХ28 русумли 28-60 EА давлат рақамли 1976 йил и/чқишлоқ хўжалик техникаси. Бошланғич баҳоси- 4 300 977 сўм. 33.Т-28 русумли 08-36 EА давлат рақамли 1988 йил и/чқишлоқ хўжалик техникаси. Бошланғич баҳоси- 577 067 сўм. 34. ТХ28 русумли 16-61 EУ давлат рақамли 1991 йил и/чқишлоқ хўжалик техникаси. Бошланғич баҳоси- 532 107 сўм.35. Т-28 русумли 10-87 EУ давлат рақамли 1983 йил и/чқишлоқ хўжалик техникаси. Бошланғич баҳоси- 577 067 сўм. 36. ИЖ-2715 русумли 60/049 DAA давлат рақамли 1986 йил и/ч автотранспорт. Бошланғич баҳоси- 1 105 895сўм. 37. Газ-51 русумли 60/674 FAA давлат рақамли 1967 йил и/ч автотранспорт. Бошланғич баҳоси- 1 402 956 сўм. 38. Газ-52 русумли 60/642 FAA давлат рақамли 1982 йил и/ч автотранспорт. Бошланғич баҳоси- 4 349 666 сўм. 39. Газ-52 русумли 60/641 FAA давлат рақамли 1987 йил и/ч автотранспорт. Бошланғич баҳоси- 4 366 857 сўм.40. Тико русумли 60/088 FAA давлат рақамли 1993 йил и/ч автотранспорт. Бошланғич баҳоси- 2 345 502 сўм.41. Газ-52 русумли 17 AI 644 давлат рақамли 1985 йил и/ч автотранспорт. Бошланғич баҳоси- 1 600 743 сўм. 42. Матиз русумли 60/768 GAA давлат рақамли 2010 йил и/ч автотранспорт. Бошланғич баҳоси- 3 561 693 сўм. 43. АДД-4004 МУ1 маркали 1987 йил и/чпайвандлаш аппарати (САК). Бошланғич баҳоси- 120 000 сўм. 44.АДД-4004 МУ2 маркали 1991 йил и/чпайвандлаш аппарати (САК). Бошланғич баҳоси- 240 000 сўм.\nАукцион савдоси 2021 йил 15 сентябрь куни соат 11:00 дан бошлаб ўтказилади.\nАукцион савдосида иштирок этиш учун талабгорлардан аризалар Андижон вилояти Андижон шаҳар Бобуршоҳ кўчаси 1-уйда жойлашган “Hududgaz Andijon” ГТФнинг Автотранспорт ва махсус техникалардан фойдаланиш бўлимида расмий иш кунлари соат 10:00 дан 16:00 гача қабул қилинади (13:00 дан 14:00 гача тушлик вақти). Аризаларни қабул қилишнинг охирги муддати: 2021 йил 13 сентябрь куни соат 17:00 да тўхтатилади.\nАукцион савдоси 2021 йил 15 сентябрь куни бўлиб ўтмаган тақдирда ёки мулклар сотилмаган деб белгиланган тақдирда, такрорий савдо 2021 йил 1-18 октябрь ва 3 ноябрь кунлари соат 11:00да бўлиб ўтиши тўғрисида олдиндан маълум қиламиз. Такрорий савдоларнинг аризаларини қабул қилишнинг охирги муддати юқорида кўрсатилган манзилда савдолар бошланишидан бир иш куни олдин соат 17:00 да тўхтатилади.\nСавдога қўйилган мол-мулклар билан сотувчи вакили иштирокида бевосита жойига чиқиб танишиш мумкин.\nАукцион савдосида иштирок этиш учун ариза, закалат келишуви, закалат пули тўлаганлик тўғрисидаги ҳужжат нусхаси, юридик шахсларнинг гувоҳнома, жисмоний шахслар паспорт нусхаси, вакил иштирок этганда ишончнома тақдим этилади. Аукцион савдосида қатнашиш истагини билдирган хар бир иштирокчи кўрсатилган ахборот-маслаҳат консалтинг хизмати учун амалдаги ЭКОИҲнинг 2 баробари миқдорида тўловларни амалга оширади. Савдо ғолиби деб топилган шахсга 10 иш куни ичида сотувчи билан олди-сотди шартномаси тузиш мажбурияти ҳамда сотиб олинган мулкнинг сотилган баҳосидан 5 фоиз миқдорида комиссион йиғим тўловини аукционда ғолиб бўлган харидор томонидан сотилган мулк қийматидан ташқари тўлаш мажбурияти юклатилади. Мулк учун тўловни амалга ошириш шакли ва муддатлари сотувчи томонидан олди-сотди шартномаси тузиш вақтида белгиланади.\nСавдога қўйилган мулкларнинг аукцион савдоларида қатнашиш учун талабгорлар савдо ташкилотчиси билан тузиладиган закалат келишувига асосан мулк бошланғич баҳосининг 10 фоизидан кам бўлмаган миқдорда закалат пулини савдо ташкилотчиси «Qashqadaryo Mulk markazi» МЧЖнинг АТ “INFINBANK” Қашқадарё вилоят филиалидаги қуйидаги ҳисоб рақамига тўлашлари лозим: 20208000704942030003, МФО 01135, СТИР 302127131.\nАукцион савдолари ўтказиладиган манзил: Андижон вилояти Андижон шаҳар Бобуршоҳ кўчаси 1а-уйда жойлашган “Hududgaz Andijon” ГТФнинг мажлислар залида.\nСавдо ташкилотчиси телефон рақами: (99) 676-12-34. www.rmm.uz Гувоҳнома 000494


Amazon ўз маҳсулотлари дронларда етказиб бермоқчи - Terabayt.Uz\nAmazon ўз маҳсулотлари дронларда етказиб бермоқчи\nЙирик интеренет-ритейлер Amazon ўз маҳсулотларини харидорларга етказиб беришда фойдаланиладиган учиш ускуналарини синовдан ўтказяпти. Бу ҳақида компания бошлиғи Жефф Безос CBS телеканалига берган интервьюсида маълум қилди. Онлайн тарзда савдо қилиш бўйича дунёда етакчи ҳисобланган мазкур компания ўзининг янги дрони акс этган видео тасвирларни ҳам намойиш этди.\nУнинг айтишича, харидорлар буюртма қилган маҳсулотни расмийлаштириш жараёнларидан 30 дақиқа ўтиб, қабул қилиб олишлари мумкин бўлади. Маҳсулотларни дронлар воситасида етказиб бериш алоҳида тўлов асосидаги Amazon Prime дастури доирасида амалга оширилади.\nУчувчисиз бошқариладиган ускуна 122 метр баландликка кўтарилиши ва жўнатмаларни 24 километр масофага олиб бориши мумкин.\nAmazon сотиб олинган маҳсулотларни дронлар воситасида эгаларига етказиб бериш хизматини ривожлантираётган ягона компания эмас. Google, Walmart ва бошқа компаниялар ҳам шу йўналишда фаолият олиб боряпти.\nАгар мазкур лойиҳа амалга ошса, компания маълум самарадорлик ва тежамкорликка эришиши мумкин. Бироқ ҳали бунга анча бор, дейди экспертлар.


Facebook`нинг биз билмаган имкониятлари борлигини биласизми? Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Facebook`нинг биз билмаган имкониятлари борлигини биласизми? 15:44, 26 апрель 2016\tҲозир кўпчилик Facebook ижтимоий тармоғидан фойдаланди. Бироқ, ҳамма ҳам ушбу тармоқда фойдаланувчилар учун виртуал ҳаётни енгиллаштирадиган жуда кўп фойдали дастурлар борлигини билмаса керак. ЧЎНТАКБОП МУЛОҚОТ\nФейсбук мутахассислари юқори тезликдаги интернетга чиқиш имкони бўлмаган фойдаланувчилар учун Facebook Lite иловасини ишлаб чиқишди. Бу дластур ёрдамида сиз дўстларингиз саҳифалари, суратлари ва шахсий хроникасини кўришинигиз, дўстлик учун сўров юборишиз ва қаблу қилишингиз мумкин. Номилдан кўриниб турибдики, ушбу илова оригиналдан кўра енгилроқ версияда ишланган бўлиб, ундан мукаммал дизайн ва интерфейси билан фарқ қилади. Барча тугмалар, қўшилмалар, матн шрифтлари ва рамкалари анча соддалаштирилган, Ушбу иловадан фойдаланиш учун юқори тезликдаги интернетнинг кераги йўқ. Мазкур дастур тармоқ трафигини тежашда ҳам катта ўрин тутади. ҚИЗИҚИШ БЎЙИЧА ГУРУҲЛАР\nФейсбук фойдаланувчилари учун ҳар хил мавзудаги гуруҳларга кириш имкони мавжуд. Бу гуруҳларда сиз ўзингиз қизиққан мавзуда баҳслашишингиз, эълонлар билан танишишингиз, янги ҳамкасб ва дўстлар орттиришингиз мумкин. Масалан, мамлакатимиз миқёсида очилган «Туристы.уз», «Работа в Узбекистане» сингари гуруҳларда сиз ўзингизни қизиқтирган мавзуларда маълумотлар олишингиз, янгиликлар билан танишишингиз мумкин. Гоҳида сизга манзур бўлган постни бир ёки икки соатдан кейин тармоқдан тополмай қоласиз. Бунда сизга Groups иловаси ёрдлам беради. Бу дастур ёрдламида сиз ўзингиз аъзо бўлган гуруҳлар рўйхатига тушасиз. Бу ерда ушбу гуруҳлардаги ҳар бир янгилик акс этади. Бу сизнинг вақтингиз ва интернет трафигингизни тежайди. ТЕЗКОР ФОТОСУРАТЛАР\nФейсбукда медиафайллар, асосан фотосуратларни очиш учун анча вақт кетиши мумкин. Одатда фойдаланувчилар ўз ҳаётидаги янгилик ва фотосуратларни тезроқ бошқалар билан баҳам кўргиси келади. Бунинг учун тармоқнинг асосий саҳифасидан керакли “вкладка”ни топиб, юклаш лозим бўлган фотосуратни белгилаш керак. Бунда эса сизга Moments иловаси ёрдам беради. У автоматик тарзда фотосуратдан нусха кўчириб, асосий экранга чиқаради. Сиз мазкур дастурни очишингиз билан оилнган тасвир ФБ саҳифангизга кўчади. ТУЙҒУЛАРНИ БЎЛИШИНГ\nСир эмаски, Фейсбук орқали нафақат матн ва медиахабарларни бўлишингиз, балки видеоқўнғироқларни ҳам амалга оширишингиз мумкин. Эндиликда суҳбатдошингиз билан ёзиша туриб, унга нафақат смайлик ва стикерларни, балки турли ҳис-туйғуларни акс эттирувчи мини-клипларни ҳам жўнатишингиз мумкин. Бунинг учун Sound Clip иловасини юклаб олишингиз керак. Ушбу дастур телефонингизда кўп жойни эгалламайди, лекин виртуал мулоқотни янада ранг-баранг қилишга ёрдам беради. ИЛОЖИ ЙЎҚ НАРСАНИНГ ЎЗИ ЙЎҚ\nФейсбукда веп-саҳифадаги видеофайлни тўғридан тўғри кўчириб олишнинг имкони йўқлиги кўпчилик фойдаланувчиларнинг ҳафсаласини пир қилиши мумкин. Чунки, ҳар гал видеороликни юклаб олиш учун бир мунча трафик талаб этилади. Қолаверса, ҳар доим интернет тезлиги бир хил бўлавермайди. Бироқ дастурчилар бунинг ҳам йўлини топишган. «Play Market» виртуал дўконидан сиз бундай дастурларнинг бир қанчасини топа оласиз. Эслатма: Бундай иловалар андроид қурилмалар ёрдамида “Play Market”дан бепул юклаб олинади. Ишнинг тезлиги ва барқарорлиги интернет боғланишнинг сифати, мобил қурилмангиз тури, операцион тизим версиясига ҳам боғлиқ.\nЯнгийўл яқинида мудҳиш ЙТҲ содир бўлди: қурбонлар бор (ФОТО)\tСайёранинг энг бадавлат инсонларидан бири Марк Цукерберг қандай яшайди?(Фото) Барак Обаманинг хайрлашув твити рекорд даражага эришди\tСелфисида йиғиштирилмаган хона кўриниб қолган қиз ижтимоий тармоқ фойдаланувчиларининг кулгусига қолди (Фото) Тошкентда қарама-қарши йўналишда автомобиль бошқариб кетаётган ўзбошимча ҳайдовчи муҳокамаларга сабаб бўлмоқда(Видео)\t2016 йилда Instagram`да машҳур бўлган 10 фотосурат\tОтправить


Форёб вилоятидаги Алмор туманининг бир қисми Толиблардан озод қилинди\nФорёб вилоятидаги Алмор туманининг Қароий минтақаси жангарилар назоратидан озод этилди. Амалиётда Ўзбекистон исломий ҳаракати қўмондонларидан бири қатл этилгани айтилмоқда. Форёбнинг бошқа бир тумани - Гурзивонда эса жангарилар ҳужуми кучайгани хабар қилинмоқда.\nАфғон армиясининг Форёб вилоятидаги ҳарбий қисми сўзловчиси Муҳаммад Ризо Ризоийнинг маълум қилишича, Қароий минтақасидаги қишлоқлар хавфсизлик кучлар томонидан амалга оширилган амалиёт натижасида озод этилган:\n- "Қилич-7", деб номланган ҳарбий амалиётлар натижасида биз Қароий бозорини ҳам толиблар назоратидан озод этдик. Жангарилар олис ҳудудлардаги тепаликларда қолган эдилар. Ҳарбий учоқларимиз уларни ҳам нишонга олиб йўқ қилди, - деди Ризоий.\nҚароий минтақаси бундан, тахминан, 3 ҳафта олдин жангари толибларнинг муттасил ҳужумлари оқибатида давлатга қарши жанг қиладиган қуролли мухолифлар ишғолига ўтган эди.\nРизоий Форёб вилоятининг Қайсор ва Алмор туманларини жангарилардан тозалаш учун ҳарбий амалиётлар давом этаётганини билдирди. Унга кўра, Қайсор туманининг камида 20 қишлоғи қуролли толиблардан тозаланган.\nУ мамлакат вице-президенти генерал Дўстимнинг Форёб сафарини мазкур вилоят хавфсизлигини мустаҳкамлашда ижобий рол ўйнайди, деб ҳисоблайди.\nДўстим 2 август куни 1500 кишилик қўриқчиси билан Форёбнинг нотинч туманлари - Қайсор ва Алморга етиб борган эди.\nМазкур вилоят расмийлари сўнгги ҳарбий амалиётлар жараёнида жангариларга катта талофот етганини айтадилар. Форёб ҳокими ўринбосари Саттор Бориз Қайсор ва Алмор туманларида 40дан ошиқроқ толиб, жумладан, Ўзбекистон Исломий ҳаракатига вафодор жангариларга бош бўлган Товус, исмли қўмондони нобуд этилганини таъкидлади.\nАйни пайтда, Форёбнинг бошқа бир тоғли тумани Гурзивонда Толибон таҳдиди кучайгани айтилади. Мазкур тумандаги ўқитвчиларидан Муҳаммад Салим Осимга кўра, Гурзивонда қатор қишлоқлар жангарилар қўлига ўтган:\n- Бу ерда аҳоли ташвишда. Вазият шундай давом этса, туман маркази Толиблар қўлига ўтиши мумкин. Кайкоувс, Приш, Қаззоқ, Шашқара, Тагобшон ва Қалай эшон қишлоқлари жангарилар томонидан ишғол этилган, - дейди Салим Осим.\nМаълумки, бундан бир ойча олдин аксарият этник ўзбеклар истиқомат қиладиган Форёб вилоятда ўнлаб қишлоқлар қуролли жангарилар қўлига ўтган эди. Ҳарбий кузатувчилар стратегик нуқтаи-назардан Форёбни Афғонистон шимолий вилоятлари хавфсизлигини асраш учун катта аҳмаятга эга эканини айтадилар.


Хушхабар! 17 ёшли шахматчимиз 5 карра жаҳон чемпионини мағлуб этди\n28 декабрь, 2021, 20:23\nАйни кунларда Польша пойтахти Варшава шаҳрида шахматнинг блиц ва рапид йўналишлари бўйича жаҳон чемпионати бўлиб ўтмоқда. Унда иштирок этаётган ҳамюртимиз Нодирбек Абдусатторов (2593) 5 карра жаҳон чемпиони Магнус Карлсенга (2842) қарши дона сурди.\n10-тур доирасидан ўрин олган ушбу баҳс турнир жадвалидаги яққол пешқадамликни аниқлаб бериши билан янада аҳамиятли бўлган. Боиси бунгача Карлсен 7.5 очко билан биринчи, 17 ёшли ҳамюртими эса 7 очко билан иккинчи поғонани эгаллаб турган эди. Қувонарлиси, беллашув ҳамюртимизнинг ғалабаси билан якунланди ва Абдусатторов бош соврин сари дадил қадам ташлади.\nРапид йўналишида яна 3 турдан сўнг ғолиб аниқланади. Шахматчимиз қолган беллашувларда ҳам пешқадамликни сақлаб қола билса, ушбу йўналиш бўйича жаҳон чемпионига айланади. Ҳамюртимизга кейинги турларда ҳам омад тилаб қоламиз.\nМаълумот учун, ҳар икки шахматчи 2019 йил ҳам куч синашган ва унда кучлар тенг келган эди.


Қашқадарё вилоятига оид янги қарор қабул қилинди\nҚашқадарё вилоятининг туризм салоҳиятидан самарали фойдаланиш чора-тадбирлари тўғрсидаги Ҳукумат қарори (198-сон, 08.03.2019 й.) қабул қилинди.\nҚарор билан, Қашқадарё вилоятида янги туризм йўналишларини ташкил этиш бўйича чора-тадбирлар режаси тасдиқланди. Унга мувофиқ, Ғилон ва Кўл қишлоқларида этнотуризм йўналиши ташкил этилади ҳамда ҳар бир қишлоқда 5 тадан меҳмон уйлари қурилади.\nВарганза ва Ҳазрати Башир қишлоқларида агротуризм фаолияти йўлга қўйилади. Ушбу йўналиш доирасида Анор фестивали ўтказилади. Татар, Зармаст ва Вари қишлоқларида экстремал туризм фаолияти ташкил этилади ҳамда қишлоқларда 5 та меҳмон уйи, 5 та кемпинг ва 10 та ўтов қурилади. Этноқишлоқ Амир Темур жангчиларининг ҳарбий тайёргарлик лагери барпо этилади.\nШунингдек, Сарчашма ва Сувтушар қишлоқларида экологик туризм, Китоб кенглик станцияси ҳудудида астрономик туризм йўналишлари йўлга қўйилади. Фестиваллар шаҳри бренди остида MICE туризм йўналиши очилади. Ушбу йўналиш доирасида Амир Темур мероси ва бунёдкорлик санъатига бағишланган илмий-амалий конференция ва семинарлар ўтказилади.\nКиритилди: 17:55 11.03.2019. Ўқилди: 1394 марта. Фикрлар сони: 0 та.


Қашқадарё ҳокими ўринбосари: «Икки қиз йиғлаётган экан, сабабини сўрасам биз олиб берган ҳот-догни фақат турк сериалларида кўрганини, умрида емаганини айтди» - Zamin.uz\n«Биз ёшларни энг чекка туманлардан олиб келдик ва Қарши шаҳридаги меҳмонхоналарга жойлаштирдик. Деҳқонобод, Муборак, Миришкор ва Шаҳрисабздан келган ёшлар орасида ҳали Қарши шаҳрини умуман кўрмаган, меҳмонхона хизматини билмайдиган ёшлар ҳам бор экан. Фестивалда ёшларни ноодатий таом билан меҳмон қилишни мақсад қилдик ва уларни ош бермай, тезпишар ҳот-дог ва кола билан меҳмон қилдик.\nМаданият саройида кинога кираётган пайтимда икки нафар қиз кўзида ёш билан турган экан. Нимага йиғлаётганини сўраганимда, «Мен мана шу овқатни еб хурсанд бўлдим, бу овқатни умримда биринчи маротаба кўряпман, фақат турк сериалларида ейилганини кўргандим. Мен жудаям хурсандман. Ҳаётимда жуда катта ўзгариш бўлди, ҳали шаҳарга келганим ҳам йўқ эди деди», — дейди Рустам Йўлдошев. “Замин” янгиликларини “Одноклассники”да кузатиб боринг\nЯнгиликлар » Жамият » Қашқадарё ҳокими ўринбосари: «Икки қиз йиғлаётган экан, сабабини сўрасам биз олиб берган ҳот-догни фақат турк сериалларида кўрганини, умрида емаганини айтди»


Ўзбекистонда “Болалар ва ёшларга дўстона маҳаллий бошқарув” ташаббусини амалга ошириш бошланди - Anhor\nAnhor Все посты Ўзбекистонда “Болалар ва ёшларга дўстона маҳаллий бошқарув” ташаббусини амалга ошириш бошланди\nЎзбекистонда “Болалар ва ёшларга дўстона маҳаллий бошқарув” ташаббусини амалга ошириш бошланди\nБугун “Юксалиш” умуммиллий ҳаракати, Ёшлар ишлари агентлиги ва ЮНИСЕФ Ўзбекистонда “Болалар ва ёшларга дўстона маҳаллий бошқарув” (БЁДМБ) ташаббусини амалга ошириш мақсадида олтита шаҳар ҳокимликлари билан ҳамкорлик меморандумини имзолади. Бу ҳақда Anhor.uz нашрига ЮНИСЕФ хабар беради.\nШвейцария ҳамкорлик агентлиги томонидан қўллаб-қувватланган ушбу ташаббус ўтган йили Ўзбекистонда эълон қилинган БЁДМБ ташаббуси доирасида намунали деб танланган шаҳарларда илк бор амалга оширилади.\nУшбу ташаббус болалар ва ёшларнинг овози, эҳтиёжлари, устувор масалалари ва ҳуқуқлари давлат сиёсати, дастурлари ва қарорларининг ажралмас қисми бўлган жамоаларни яратишга қаратилган шаҳар ва қишлоқларнинг глобал ҳаракатига қўшилади.\nШвейцария ҳамкорлик агентлигининг 400 000 АҚШ доллари миқдоридаги гранти доирасида ЮНИСЕФ Андижон вилоятининг Асака, Фарғона вилоятининг Қўқон, Навоий вилоятининг Зарафшон, Сурхондарё вилоятининг Термиз, Хоразм вилоятининг Янгибозор, Қорақалпоғистон Республикасининг Бўстон шаҳарларидаги маҳаллий ўз-ўзини бошқариш органларини қўллаб-қувватлайди. Ёрдам асосан, маҳаллий ҳокимият органларининг муҳим қарорлари бўйича дастурларни режалаштириш ва амалга оширишга ёшларни жалб қилиш орқали болалар ва ёшларнинг ҳуқуқларини таъминлашга қаратилади.\n— Ушбу ташаббус ёшларга ўз ҳуқуқларини амалга ошириш, уларнинг овози баралла янграши ва ўз жамиятларида мазмунли иштирок этишлари учун қулай муҳит яратувчи ҳуқуқ ва имкониятларни кенгайтириш воситасидир, — деди ЮНИCЕФнинг Ўзбекистондаги ваколатхонаси раҳбари Мунир Мамедзаде. — Ўзбекистоннинг дастлабки олтита шаҳри “Ёшлар ва болалар учун дўстона шаҳар” унвонига сазовор бўлиш учун ушбу глобал ташаббусга қўшилаётганидан мамнунмиз.\nЛойиҳанинг кейинги босқичлари сифатида маҳаллий ҳокимият органлари болалар ва ёшларнинг ҳолатини яхшилаш бўйича реал Ҳаракат режалари асосида аниқ кун тартибини илгари суради. Барча тадбирлар ёшлар билан биргаликда уларнинг ўз шаҳарларида ўтказилади. Маҳаллий ҳокимият органлари ёшларни жалб қилиш учун барқарор платформаларни яратади. Малака ошириш фаолияти устувор йўналиш бўлиб, фаол иштирок этиш ва ижтимоий инновация тамойилларига риоя қилинади.\n— Ўзбекистонда навқирон авлоднинг қонуний ҳуқуқ ва манфаатларини таъминлаш давлат сиёсатининг устувор йўналишларидан бири сифатида белгиланган, — деди “Юксалиш” умуммиллий ҳаракати раиси Бобур Бекмуродов. — Мамлакатимизнинг болалар ва ёшлар учун дўстона шаҳарлар глобал ташаббусига қўшилиши болалар ва ёшларнинг бевосита уларнинг фаровонлиги билан боғлиқ қарорлар қабул қилиш жараёнларида иштирок этишига тизимли ёндашувни таъминлайди. Бу – маҳаллий ҳокимликлар ва ёшлар ўртасидаги ҳамкорликнинг самарали механизмларини ишлаб чиқиш имконини беради.\nТашаббус ёшлар бандлигини ошириш каби қатор масалаларни, жумладан сифатли таълим олиш учун тенг имкониятларни кенгайтириш; мазмунли дам олиш; хавфсиз муҳитни яратиш; соғлом турмуш тарзини тарғиб қилишни қамраб олади.\n— Ўзбекистон ёшлар мамлакати бўлиб, улар аҳолининг қарийб 60 фоизини ташкил қилади. Ўзбекистон Республикаси Президентининг бевосита ташаббуси ва амалий кўмаги билан мамлакатимизда ёшлар манфаатларини ҳимоя қилиш борасида улар билан ишлашнинг мутлақо янги тизими йўлга қўйилди. Ушбу тизим ҳар бир маҳаллада ёшларнинг манфаатларини ҳимоя қилишдан бошланадиган барча даражаларда ёшлар билан ишлашга асосланган, — деди Ёшлар ишлари агентлиги директори Алишер Саъдуллаев.\n2022 йил якунида шаҳарлар болалар ва ёшларнинг эҳтиёж ва манфаатларини ҳисобга олган ҳамда улар билан биргаликда ишлаб чиқилган Ҳаракат режаларини тақдим этади. Олтита шаҳардан Ҳаракат режалари энг яхши тузилган учтасига ёшлар билан ишлаш учун қўшимча бюджет маблағлари тақдим этилади. 2023 йил якунида ушбу ташаббуснинг муваффақияти баҳоланади ва бутун мамлакат бўйлаб бошқарув тизимини жорий этиш режаси ишлаб чиқилади. Энг яхши кўрсаткичларга эга бўлган шаҳарларга “Болалар ва ёшлар учун дўстона шаҳар” мақоми берилади.\nНогиронлик бўйича пенсиялар ҳар икки йилда қайта ҳисобланади


Бу сафар мухлислар кечирмайдими? Ҳамма ғалабага ташна, лекин… – AllSportuz.com\nБу сафар мухлислар кечирмайдими? Ҳамма ғалабага ташна, лекин…\nОстонамизда Суперлиганинг 18-тур ўйинлари турибди. Сешанбадан пайшанбага қадар сиз билан биз бир-биридан қизиқарли ўтиши кутилаётган еттита учрашувга гувоҳ бўламиз.\nМарказий ўйинлар ҳам бор. Борган сари жамоалар турнир жадвалидаги эгаллаб турган ўринларидан келиб чиқиб ўйинини янада кучайтиряптилар.\nБу сафар тажрибали мутахассислардан бири Баҳром Ҳакимов тур олдидан ўзининг муносабатини билдирди.\n14 сентябрь (сешанба)\n– Олдинги турда “Қўқон-1912” ҳам, “Машъал” ҳам ютқазди. Бахтиёр Ашурматовни яхши биламан, у жамоасига ғолиблик руҳини сингдира олади. Клубда қийинчиликлар борлигини биламан. Менимча, бу ўйинда “Қўқон-1912” бир-иккита тўп фарқи билан ютади. Имкониятлардан фойдаланса бўлди, акс ҳолда қийналиб қолади. Жамоа сафарда очколарни қўлга киритяпти, ўз уйида эса аксинча. Бу сафар ўз майдонида албатта натижа кўрсатиши керак. “Машъал”га келсак, Муборакда “Андижон”га мағлуб бўлгач, уларга ҳам ҳозир осон эмас. Менимча, “Қўқон-1912” – “Машъал” ўртасидаги ўйинда очиқ футбол бўлмайди. Муборакликлар ёпиқ ўйин кўрсатади. Қўқонликлар учун орқага йўл йўқ.\n“Андижон” – “Металлург”\n– “Андижон” клубига очколар сув ва ҳаводек зарур. Тўғри, сафарда “Машъал”ни ютиб келди. Аммо бу сафар ўз уйида ютқазса мухлислари кечирмаса керак. Ўйлашимча, яхши ўйин бўлади. Жасур Абдураимовга ҳам қийин. “Металлург” кетма-кет ютқазяпти. Жамоа хадеб ютқазаверса раҳбарларни ҳам кўнгли совиб кетиши мумкин. Мухлислар фақат ғалабани талаб қилади. Аммо “Андижон” яхши натижа кўрсатиши керак. Менимча, тенг ўйин бўлади. Лекин “Андижон” ўз майдонида ўйнайди, шуни эсдан чиқармаслик керак.\n– “Пахтакор” бунгача кичик ҳисобларда ютаётганди, охирги турда учта тўп фарқи билан ғалабага эришди. “Пахтакор” ютқазиб қўйса яна гап-сўз бошланади. “Навбаҳор”га йўқотадиган нарсаси йўқ, бу жамоа ҳам мухлислари олдида ўзини кўрсатиши керак. Ўтган турда ўз майдонида дуранг ўйнади. Ҳар қандай мураббий учун уйидаги дуранг мағлубият билан тенг. “Пахтакор”га ҳам, “Навбаҳор”га ҳам омад. Лекин ғолиб чиқиш имконияти бўйича 60 га 40 “Пахтакор” фойдасига.\nАГМК – “Турон”\n– “Турон”ни ҳам аҳволи оғир. Ўз уйида “Насаф”га мағлубиятга учради. Сафардаги ўйинлардан иложи борича максимум очколарни қўлга киритиши керак. “Турон”да маблағ томонлама муаммо йўқ. АГМКга қийин бўлади, улар рақибни осонгина ютамиз деб ўйламасин. Боз устига Игорь Шквирин АГМКда ишлаган. Назаримда. жамоаларнинг имконияти 50 х 50. АГМКга ҳам ғалаба зарур. Клуб ортидан “Насаф”, “Бунёдкор” сингари жамоалар қувиб келяпти. “Турон”га сафарда қўлга киритиладиган ҳар қандай очко муҳим.\n16 сентябрь (пайшанба)\n“Локомотив” – “Сурхон”\n– Иккаласига ҳам қийин бўлади. Тўғри, “Локомотив” тактика томонлама яхши ўйнаяпти. “Сурхон” эса ҳар йили ўйинчи алмаштиряпти. Баҳром Ҳайдаровга оғир бўляпти. Мен “Локомотив”га эмас, Ҳайдаровга омад тилайман. Барибир у қўл остимда ўйнаган, шогирдим деб ҳисоблайман, уни. “Сурхон” бу учрашувда ҳеч бўлмаса бир очко олиши шарт. Акс ҳолда вазият қийинлашади. Иккала жамоанинг имкониятини тенг баҳолайман.\n– “Қизилқум” ўтган турда ўз майдонида дуранг ўйнади. “Насаф” бўлса, сафарда ютиб келди. “Турон” билан ўйинини кўрдим. “Насаф” ҳам, “Қизилқум” ҳам тартибли ўйин намойиш этади. Лекин майдон эгалари тезкорлиги эвазига ютиб кетиши мумкин. “Турон”га қарши учрашувда ҳам айнан “Насаф”нинг тезлиги катта роль ўйнади. Агар қаршиликлар ўз ўйинини кўрсатса, “Қизилқум”га қийин бўлади. Ўйлашимча, “Насаф” ғалаба қозонади.\n“Сўғдиёна” – “Бунёдкор”\n– “Бунёдкор” ҳам медалларга курашяпти ва келаси йили Осиё Чемпионлар лигасига ўйнамоқчи. Қаттиқ ўйин бўлади. “Сўғдиёна” яхшироқ ўйин кўрсатмаса ҳам футболчилари майдонга “ёниб” чиқяпти. Ҳар бир ўйинни охирги баҳсдек ўтказяпти. Улуғбек Бақоев ҳамма нарсани ўйлайди ва жамоасининг ғалабаси учун ҳаракат қилади. “Бунёдкор”нинг ёшлари ўйинга қанчалик киришиб кетишига ҳам кўп нарса боғлиқ. Чунки ёшлар барибир барқарор ўйнай олмайди. “Сўғдиёна”да эса тажрибали ўйинчилар кўп. Менимча, ғалаба учун иккала клубда ҳам имконият бир хил. Ким биринчи гол урса, ўша жамоа ютади.\nPrevious Қарға қарғанинг кўзини чўқимайди… Бир нарса аниқ, «Навбаҳор» россиялик мураббийлар билан боғлиқ машмашалар оқибатида яхшигина сабоқ олди\nNext Нурсултон Рўзибоевга Андижон вилояти ҳокими томонидан автомобил топширилди


ЎРҚ-354-сон 04.10.2013. Мувофиқликни баҳолаш тўғрисида\nМувофиқликни баҳолаш тўғрисида\n2-модда. Мувофиқликни баҳолаш тўғрисидаги қонун ҳужжатлари\n4-модда. Мувофиқликни баҳолашнинг асосий вазифалари\n5-модда. Мувофиқликни баҳолашнинг асосий принциплари\n6-модда. Мувофиқликни баҳолаш объектлари\n7-модда. Мувофиқликни баҳолашни амалга ошириш\n8-модда. Аккредитацияни амалга ошириш\n9-модда. Мувофиқликни декларациялаш\n10-модда. Инспекция назоратини амалга ошириш\n11-модда. Сертификатлаштиришни, юкни ортишдан олдин ва (ёки) юкни тушириш вақтидаги инспекцияни, маҳсулот синовини, санитария-эпидемиология, ветеринария, ветеринария-санитария, фитосанитария хулосаларини ёки экологик экспертизани амалга ошириш\n12-модда. Мувофиқликни тасдиқлашни амалга ошириш\n13-модда. Мувофиқликни баҳолаш қоидалари ва тартиб-таомили\n14-модда. Мувофиқликни баҳолаш натижаларини тан олиш\n2-боб. Мувофиқликни баҳолаш соҳасини давлат томонидан тартибга солиш\n15-модда. Мувофиқликни баҳолаш соҳасини давлат томонидан тартибга солишни амалга оширувчи органлар\n16-модда. Ўзбекистон Республикаси Вазирлар Маҳкамасининг мувофиқликни баҳолаш соҳасидаги ваколатлари\n17-модда. Ўзбекистон стандартлаштириш, метрология ва сертификатлаштириш агентлигининг, Ўзбекистон Республикаси Соғлиқни сақлаш вазирлигининг, Ўзбекистон Республикаси Қурилиш вазирлигининг, Ўзбекистон Республикаси Экология ва атроф-муҳитни муҳофаза қилиш давлат қўмитасининг, бошқа давлат ва хўжалик бошқаруви органларининг мувофиқликни баҳолаш соҳасидаги ваколатлари\n18-модда. Мувофиқликни баҳолаш органларининг ҳуқуқлари\n19-модда. Мувофиқликни баҳолаш органларининг мажбуриятлари\n20-модда. Миллий аккредитация органи\n21-модда. Аккредитация шартлари\n22-модда. Аккредитация тўғрисидаги гувоҳнома\n23-модда. Миллий аккредитация тизимининг белгиси\n24-модда. Аккредитация соҳасини ўзгартириш\n25-модда. Аккредитация тўғрисидаги гувоҳноманинг амал қилишини тўхтатиб туриш\n26-модда. Аккредитация тўғрисидаги гувоҳноманинг амал қилишини тугатиш\n27-модда. Аккредитация тўғрисидаги гувоҳномани бекор қилиш\n28-модда. Мувофиқликни баҳолашга доир ишларни молиялаштириш\n29-модда. Мувофиқликни баҳолаш органларининг бирлашмалари\n31-модда. Мувофиқликни баҳолаш тўғрисидаги қонун ҳужжатларини бузганлик учун жавобгарлик\nҚонунчилик палатаси томонидан 2013 йил 6 июнда қабул қилинган\nУшбу Қонуннинг мақсади мувофиқликни баҳолаш соҳасидаги муносабатларни тартибга солишдан иборат.\nМувофиқликни баҳолаш тўғрисидаги қонун ҳужжатлари ушбу Қонун ва бошқа қонун ҳужжатларидан иборатдир.\nАгар Ўзбекистон Республикасининг халқаро шартномасида Ўзбекистон Республикасининг мувофиқликни баҳолаш тўғрисидаги қонун ҳужжатларида назарда тутилганидан бошқача қоидалар белгиланган бўлса, халқаро шартнома қоидалари қўлланилади.\nаккредитация — юридик шахсларнинг муайян фаолият соҳасида мувофиқликни баҳолашга доир ишларни бажаришга ваколатли эканлигини Миллий аккредитация органи томонидан расман тасдиқлаш;\nаккредитация соҳаси — мувофиқликни баҳолаш органининг аккредитация чоғида Миллий аккредитация органи томонидан белгиланадиган фаолияти соҳаси;\nинспекция назорати — маҳсулотни, ишлаб чиқариш жараёнларини, хизматларни, менежмент тизимларини, мувофиқликни баҳолаш органларини уларнинг мувофиқликни баҳолаш даврида белгиланган талабларга мувофиқлигини тасдиқлаш мақсадида амалга ошириладиган даврий қайта баҳолаш тартиб-таомили;\nинспекция органи — юкни ортишдан олдин ва (ёки) юкни тушириш вақтидаги инспекцияни ва инспекция назоратини ўтказиш учун белгиланган тартибда аккредитация қилинган юридик шахс;\nмиллий аккредитация тизими — мувофиқликни баҳолаш органларини аккредитация қилиш қоидалари ва тартиб-таомилини белгилайдиган норматив-ҳуқуқий ҳужжатларга, шунингдек техник жиҳатдан тартибга солиш соҳасидаги норматив ҳужжатларга мувофиқ давлат миқёсида фаолият кўрсатувчи тизим;\nмувофиқликни баҳолаш — маҳсулот, ишлаб чиқариш жараёнлари, хизматлар, менежмент тизимлари, ходимлар, мувофиқликни баҳолаш органларининг норматив-ҳуқуқий ҳужжатлар, шунингдек техник жиҳатдан тартибга солиш соҳасидаги норматив ҳужжатлар талабларига мувофиқлигини аниқлаш бўйича фаолият;\nмувофиқликни баҳолаш органлари — юридик шахс бўлган ва мувофиқликни баҳолашга доир ишларни бажариш учун белгиланган тартибда аккредитация қилинган инспекция органлари, синов ва калибрлаш лабораториялари (марказлари), маҳсулотни, хизматларни, менежмент тизимларини, ходимларни сертификатлаштириш органлари;\nмувофиқлик тўғрисидаги декларация — ишлаб чиқарувчи, сотувчи ёки ижрочи маҳсулотнинг норматив-ҳуқуқий ҳужжатлар, шунингдек техник жиҳатдан тартибга солиш соҳасидаги норматив ҳужжатлар талабларига мувофиқлигини тасдиқлайдиган ҳужжат;\nмувофиқликни тасдиқлаш — норматив-ҳуқуқий ҳужжатларнинг, шунингдек техник жиҳатдан тартибга солиш соҳасидаги норматив ҳужжатларнинг талаблари бажарилганлиги исботлангани ҳақида Миллий аккредитация органи ёки мувофиқликни баҳолаш органлари томонидан қабул қилинган қарорга асосланган ҳужжатлаштирилган (аккредитация тўғрисидаги гувоҳнома, мувофиқлик сертификати ва мувофиқлик тўғрисидаги декларация тарзидаги) тасдиқ;\nходимлар — мувофиқликни баҳолашга доир ишларни амалга ошириш учун тайёргарликка ва малакага эга бўлган мутахассислар.\nМувофиқликни баҳолашнинг асосий вазифалари қуйидагилардан иборат:\nмаҳсулот, ишлаб чиқариш жараёнлари, хизматлар, менежмент тизимлари, ходимларнинг норматив-ҳуқуқий ҳужжатлар, шунингдек техник жиҳатдан тартибга солиш соҳасидаги норматив ҳужжатлар талабларига мувофиқлигини тасдиқлаш;\nмувофиқликни баҳолаш органлари аккредитациянинг белгиланган соҳасида ишларни бажаришга ваколатли эканлигини тасдиқлаш;\nички ва ташқи бозорларда маҳсулот ҳамда хизматларнинг рақобатбардошлигини ошириш;\nхалқаро иқтисодий, илмий-техникавий ҳамкорликда ва халқаро савдода иштирок этиш;\nсавдодаги техник тўсиқларни бартараф этиш.\nМувофиқликни баҳолашнинг асосий принциплари қуйидагилардан иборат:\nмувофиқликни баҳолашнинг ягона қоидалари ва тартиб-таомилларини қўллаш;\nмувофиқликни баҳолаш ҳақидаги ахборотнинг ишончлилиги ва очиқлиги;\nаккредитация қилинган мувофиқликни баҳолаш органларининг хизматларидан фойдаланишга тўсиқлар қўйишга ва улар ўртасидаги рақобатни чеклашга йўл қўймаслик;\nдавлат сирларининг, тижорат сирининг ва қонун билан қўриқланадиган бошқа сирнинг сақланиши;\nаккредитация бўйича фаолиятни сертификатлаштиришга, мувофиқликни декларациялашга, юкни ортишдан олдин ва (ёки) юкни тушириш вақтидаги инспекцияни амалга оширишга, маҳсулот синовига, санитария-эпидемиология, ветеринария, ветеринария-санитария, фитосанитария хулосаларини беришга, экологик экспертиза ўтказишга доир фаолият билан қўшиб олиб борилишига йўл қўймаслик.\n(5-модданинг олтинчи хатбошиси Ўзбекистон Республикасининг 2016 йил 26 декабрдаги ЎРҚ-416-сонли Қонуни таҳририда — ЎР ҚҲТ, 2016 й., 52-сон, 597-модда)\nМувофиқликни баҳолаш объектлари қуйидагилардан иборат:\nишлаб чиқариш жараёнлари;\nҚаранг: «Менежмент тизимларини сертификатлаштириш тартиби тўғрисидаги низом» (16.01.2016 й., рўйхат рақами 2754).\nаккредитация қилинишга талабгор бўлган юридик шахслар;\nмувофиқликни баҳолаш соҳасида ходим сифатида иштирок этишга талабгор бўлган мутахассислар;\nҚаранг: «Мувофиқликни баҳолаш соҳасида ходим сифатида иштирок этишга талабгор бўлган мутахассисларни сертификатлаштириш тартиби тўғрисидаги низом» (30.12.2015 й., рўйхат рақами 2748).\nмувофиқликни баҳолаш органлари инспекция назоратидан ўтказилиши чоғида ушбу органларнинг ўзи.\nюкни ортишдан олдин ва (ёки) юкни тушириш вақтидаги инспекция;\nсанитария-эпидемиология, ветеринария, ветеринария-санитария, фитосанитария хулосалари ёки экологик экспертиза йўли билан амалга оширилади.\n(7-модданинг саккизинчи хатбошиси Ўзбекистон Республикасининг 2016 йил 26 декабрдаги ЎРҚ-416-сонли Қонуни таҳририда — ЎР ҚҲТ, 2016 й., 52-сон, 597-модда)\nАккредитация аккредитация қилинишга талабгор бўлган юридик шахсларнинг ваколатли эканлигини тасдиқлаш мақсадида амалга оширилади.\nАккредитация аккредитация қилинишга талабгор бўлган юридик шахслар томонидан ишлаб чиқилган ҳужжатларнинг таҳлили ва экспертизасини, олинган далилларни текширувлар ўтказиш йўли билан баҳолашни ўз ичига олади.\nҚўшимча маълумот учун қаранг: Мазкур Қонуннинг 3-боби («Аккредитация»).\nМувофиқликни декларациялаш — маҳсулотнинг норматив-ҳуқуқий ҳужжатлар, шунингдек техник жиҳатдан тартибга солиш соҳасидаги норматив ҳужжатлар талабларига мувофиқлигини ишлаб чиқарувчи, сотувчи ёки ижрочи томонидан тасдиқлаш.\nМувофиқликни декларациялашда мувофиқликни тасдиқлаш қоидалари, тартиби ва усуллари техник жиҳатдан тартибга солиш соҳасидаги тегишли норматив ҳужжатларда белгиланади.\nАгар мувофиқликни декларациялашда мувофиқликни тасдиқлаш қоидалари, тартиби ва усулларида маҳсулот синовини ўтказиш зарур эканлиги белгиланган бўлса, бундай синов аккредитация қилинган синов лабораторияси (маркази) томонидан ишлаб чиқарувчи, сотувчи ёки ижрочи билан тузилган шартнома асосида ўтказилади.\nҚўшимча маълумот учун қаранг: Ўзбекистон Республикаси Вазирлар Маҳкамасининг 2004 йил 6 июлдаги 318-сон «Маҳсулотларни сертификатлаштириш тартиботини соддалаштиришга доир қўшимча чора-тадбирлар тўғрисида»ги қарорининг 2-банди ва «Маҳсулотнинг хавфсизлик талабларига мувофиқлигини декларациялаш тартиби тўғрисида»ги низом (рўйхат рақами 1465, 06.04.2005 й.).\nИнспекция назорати Миллий аккредитация органи, мувофиқлик сертификатини берган сертификатлаштириш органлари ёки инспекция органлари томонидан амалга оширилади. Инспекция назорати натижаларига кўра мувофиқлик сертификатини ёки аккредитация тўғрисидаги гувоҳномани тасдиқлаш, унинг амал қилишини тўхтатиб туриш, тугатиш ёхуд сертификатни ёки гувоҳномани бекор қилиш тўғрисида белгиланган тартибда қарор қабул қилиниши мумкин.\nҚўшимча маълумот учун қаранг: Вазирлар Маҳкамасининг 2019 йил 24 апрелдаги 349-сон қарори билан тасдиқланган «Мувофиқликни баҳолаш органларини аккредитациядан ўтказиш тартиби тўғрисида низом»нинг 5-боби.\nСертификатлаштириш, юкни ортишдан олдин ва (ёки) юкни тушириш вақтидаги инспекция, маҳсулот синови, санитария-эпидемиология, ветеринария, ветеринария-санитария, фитосанитария хулосалари ёки экологик экспертиза қонун ҳужжатларига мувофиқ амалга оширилади.\nҚўшимча маълумот учун қаранг: Ўзбекистон Республикасининг «Маҳсулотлар ва хизматларни сертификатлаштириш тўғрисида»ги Қонуни, Ўзбекистон Республикаси Вазирлар Маҳкамасининг 2004 йил 6 июлдаги 318-сон қарори билан тасдиқланган «Маҳсулотларни сертификатлаштириш тартиби тўғрисида»ги низом, Ўзбекистон Республикаси Вазирлар Маҳкамасининг 2011 йил 28 апрелдаги 122-сон қарори билан тасдиқланган «Мажбурий тартибда сертификатланадиган, Ўзбекистон Республикаси ҳудудида ишлаб чиқариладиган ва унга олиб кириладиган маҳсулотлар турлари рўйхати», «Мажбурий тартибда сертификатланадиган бир турдаги маҳсулотларнинг алоҳида турларини сертификатлаш қоидалари» (рўйхат рақами 1513, 28.09.2005 й.), Ўзбекистон Республикасининг «Экологик экспертиза тўғрисида»ги Қонуни.\n(11-модда Ўзбекистон Республикасининг 2016 йил 26 декабрдаги ЎРҚ-416-сонли Қонуни таҳририда — ЎР ҚҲТ, 2016 й., 52-сон, 597-модда)\nМаҳсулот, хизматлар, ишлаб чиқариш жараёнлари, менежмент тизимлари, ходимларнинг норматив-ҳуқуқий ҳужжатлар, шунингдек техник жиҳатдан тартибга солиш соҳасидаги норматив ҳужжатлар талабларига мувофиқлигини тасдиқлаш сертификатлаштириш ва мувофиқликни декларациялаш натижаларига кўра амалга оширилади. Сертификатлаштириш ва мувофиқликни декларациялаш мажбурий ёхуд ихтиёрий тусда бўлиши мумкин.\nҚаранг: «Маҳсулотлар ва хизматларни сертификатлаштириш тўғрисида»ги Қонуннинг 3-боби («Маҳсулотларни мажбурий ва ихтиёрий сертификатлаштириш»), «Маҳсулотнинг хавфсизлик талабларига мувофиқлигини декларациялаш тартиби тўғрисида»ги низом (рўйхат рақами 1465, 06.04.2005 й.), Вазирлар Маҳкамасининг 2019 йил 27 майдаги 435-сон қарори билан тасдиқланган «Ўзбекистон Республикасида маҳсулотларни ихтиёрий экологик маркировкалаш тартиби тўғрисида низом».\nМувофиқликни баҳолаш органларининг мувофиқлигини тасдиқлаш уларни аккредитация қилиш натижаларига кўра амалга оширилади.\nМувофиқликни баҳолаш қоидалари ва тартиб-таомили мувофиқликни баҳолаш соҳасидаги ташкилий ҳамда техник талабларни, ишларни бажариш ва расмийлаштириш тартибини, усулларини ўз ичига олади.\nМувофиқликни баҳолашга доир ишлар ходимлар томонидан амалга оширилади.\nМувофиқликни баҳолашга доир ишларга сифат бўйича эксперт-аудиторлар ва (ёки) тегишли тармоқларнинг мувофиқликни баҳолаш соҳасида ишларни ташкил этишга, ушбу соҳадаги жараёнга ёки фаолиятга тааллуқли махсус билим ва тажрибага эга бўлган техник экспертлар жалб қилиниши мумкин.\nЎзбекистон Республикасидан ташқарида ўтказилган мувофиқликни баҳолаш натижаларини Ўзбекистон Республикасида тан олиш Ўзбекистон Республикасининг халқаро шартномалари ҳисобга олинган ҳолда Ўзбекистон Республикаси Вазирлар Маҳкамаси томонидан белгиланган тартибда амалга оширилади.\nҚаранг: Ўзбекистон Республикаси Вазирлар Маҳкамасининг 2015 йил 14 октябрдаги 292-сонли қарори билан тасдиқланган «Ўзбекистон Республикасидан ташқарида амалга оширилган мувофиқликни баҳолаш натижаларини Ўзбекистон Республикасида эътироф этиш тартиби тўғрисида»ги низом.\nМувофиқликни баҳолаш соҳасини давлат томонидан тартибга солиш Ўзбекистон Республикаси Вазирлар Маҳкамаси, Ўзбекистон стандартлаштириш, метрология ва сертификатлаштириш агентлиги, Ўзбекистон Республикаси Соғлиқни сақлаш вазирлиги, Ўзбекистон Республикаси Қурилиш вазирлиги, Ўзбекистон Республикаси Экология ва атроф-муҳитни муҳофаза қилиш давлат қўмитаси ҳамда бошқа давлат ва хўжалик бошқаруви органлари томонидан қонун ҳужжатларида белгиланган тартибда амалга оширилади.\n(15-модданинг матни Ўзбекистон Республикасининг 2019 йил 24 декабрдаги ЎРҚ-597-сонли Қонуни таҳририда — Қонун ҳужжатлари маълумотлари миллий базаси, 25.12.2019 й., 03/19/597/4193-сон)\nмувофиқликни баҳолаш соҳасида ягона давлат сиёсати амалга оширилишини таъминлайди;\nдавлат ва хўжалик бошқаруви органларининг мувофиқликни баҳолаш соҳасидаги фаолиятини мувофиқлаштириб боради;\nЎзбекистон Республикасида мувофиқлиги тасдиқланиши шарт бўлган мувофиқликни баҳолаш объектлари рўйхатини тасдиқлайди;\nХусусан, қаранг: Ўзбекистон Республикаси Вазирлар Маҳкамасининг 2011 йил 28 апрелдаги 122-сон қарори билан тасдиқланган «Мажбурий тартибда сертификатланадиган, Ўзбекистон Республикаси ҳудудида ишлаб чиқариладиган ва унга олиб кириладиган маҳсулотлар турлари рўйхати»\nМиллий аккредитация органи тўғрисидаги низомни тасдиқлайди;\nҚаранг: Мазкур Қонуннинг 20-моддаси ва Вазирлар Маҳкамасининг 2019 йил 24 апрелдаги 348-сон қарори билан тасдиқланган «Ўзбекистон стандартлаштириш, метрология ва сертификатлаштириш агентлиги тўғрисида низом».\nЎзбекистон Республикасидан ташқарида ўтказилган мувофиқликни баҳолаш натижаларининг Ўзбекистон Республикасида тан олиниши тартибини тасдиқлайди.\n(17-модданинг номи Ўзбекистон Республикасининг 2019 йил 24 декабрдаги ЎРҚ-597-сонли Қонуни таҳририда — Қонун ҳужжатлари маълумотлари миллий базаси, 25.12.2019 й., 03/19/597/4193-сон)\nЎзбекистон стандартлаштириш, метрология ва сертификатлаштириш агентлиги, Ўзбекистон Республикаси Соғлиқни сақлаш вазирлиги, Ўзбекистон Ўзбекистон Республикаси Қурилиш вазирлиги, Ўзбекистон Республикаси Экология ва атроф-муҳитни муҳофаза қилиш давлат қўмитаси, бошқа давлат ва хўжалик бошқаруви органлари ўз ваколатлари доирасида:\n(17-модда биринчи қисмининг биринчи хатбошиси Ўзбекистон Республикасининг 2019 йил 24 декабрдаги ЎРҚ-597-сонли Қонуни таҳририда — Қонун ҳужжатлари маълумотлари миллий базаси, 25.12.2019 й., 03/19/597/4193-сон)\nмувофиқликни баҳолаш соҳасидаги давлат сиёсатини амалга оширишда иштирок этади;\nмувофиқликни баҳолаш соҳасидаги норматив-ҳуқуқий ҳужжатларни, шунингдек норматив ҳужжатларни ишлаб чиқишда иштирок этади;\nЎзбекистон Республикасида мувофиқлиги тасдиқланиши шарт бўлган мувофиқликни баҳолаш объектлари рўйхатига ўзгартириш ва қўшимчалар киритишга доир таклифлар ишлаб чиқади;\nЎзбекистон Республикасидан ташқарида ўтказилган мувофиқликни баҳолаш натижаларини Ўзбекистон Республикасида тан олиш зарурлиги тўғрисида белгиланган тартибда таклифлар киритади;\nмувофиқликни баҳолаш соҳаси учун мутахассисларни тайёрлаш, қайта тайёрлаш ва уларнинг малакасини оширишда иштирок этади.\nЎзбекистон стандартлаштириш, метрология ва сертификатлаштириш агентлиги, Ўзбекистон Республикаси Соғлиқни сақлаш вазирлиги, Ўзбекистон Республикаси Қурилиш вазирлиги, Ўзбекистон Республикаси Экология ва атроф-муҳитни муҳофаза қилиш давлат қўмитаси, бошқа давлат ва хўжалик бошқаруви органлари қонун ҳужжатларига мувофиқ бошқа ваколатларни ҳам амалга ошириши мумкин.\n(17-модданинг иккинчи қисми Ўзбекистон Республикасининг 2019 йил 24 декабрдаги ЎРҚ-597-сонли Қонуни таҳририда — Қонун ҳужжатлари маълумотлари миллий базаси, 25.12.2019 й., 03/19/597/4193-сон)\nМувофиқликни баҳолаш органлари:\nаккредитациянинг белгиланган соҳасида сертификатлаштиришни амалга ошириш;\nмувофиқлик сертификатлари бериш;\nўзи берган мувофиқлик сертификатларининг ёки мувофиқлик тўғрисидаги декларацияни рўйхатдан ўтказишнинг амал қилишини белгиланган тартибда тўхтатиб туриш ёхуд мувофиқлик сертификатларини ёки мувофиқлик ҳақидаги декларацияни рўйхатдан ўтказишни бекор қилиш;\nаккредитациянинг белгиланган соҳасида маҳсулот синовини ўтказиш, ўлчов ва синов воситаларини текшириш ёки калибрлаш;\nаккредитациянинг белгиланган соҳасида маҳсулот синовларига оид баённомаларни, ўлчов ва синов воситаларини текшириш ёки калибрлаш тўғрисидаги баённомаларни бериш;\nмиллий аккредитация тизими белгисини қўллаш ҳуқуқига эга.\nМувофиқликни баҳолаш органлари қонун ҳужжатларига мувофиқ бошқа ҳуқуқларга ҳам эга бўлиши мумкин.\nнорматив-ҳуқуқий ҳужжатларда, шунингдек техник жиҳатдан тартибга солиш соҳасидаги норматив ҳужжатларда белгиланган талабларни бажариши;\nманфаатдор шахсга сертификатлаштириш, мувофиқликни декларациялаш, инспекция назорати, юкни ортишдан олдин ва (ёки) юкни тушириш вақтидаги инспекция, маҳсулот синовлари, санитария-эпидемиология, ветеринария, ветеринария-санитария, фитосанитария хулосалари ёки экологик экспертиза қоидалари ва тартиб-таомили тўғрисида ахборот тақдим этиши;\n(19-модданинг биринчи қисми учинчи хатбошиси Ўзбекистон Республикасининг 2016 йил 26 декабрдаги ЎРҚ-416-сонли Қонуни таҳририда — ЎР ҚҲТ, 2016 й., 52-сон, 597-модда)\nмувофиқлик тўғрисидаги декларацияларни белгиланган тартибда рўйхатдан ўтказишни амалга ошириши;\nўзи берган мувофиқлик сертификатларининг, маҳсулот синовларига оид баённомаларнинг, ўлчов ва синов воситаларини текшириш ёки калибрлаш тўғрисидаги баённомаларнинг, шунингдек рўйхатдан ўтказилган мувофиқлик тўғрисидаги декларацияларнинг ҳисобини юритиши;\nўзи берган мувофиқлик сертификатлари ва рўйхатдан ўтказилган мувофиқлик тўғрисидаги декларациялар, уларга ўзгартиришлар ва (ёки) қўшимчалар киритиш, уларнинг амал қилишини тўхтатиб туриш, шунингдек уларни бекор қилиш тўғрисида Миллий сертификатлаштириш органини хабардор қилиши;\nмаҳсулот синовлари, ўлчов ва синов воситаларини текшириш ёки калибрлашнинг белгиланган қоидалари ҳамда тартиб-таомилларига риоя этиши;\nмаҳсулот синовлари, ўлчов ва синов воситаларини текшириш ёки калибрлаш натижаларининг тўғрилигини таъминлаши;\nаккредитация билан боғлиқ харажатларни қонун ҳужжатларида белгиланган тартибда тўлаши шарт.\nМувофиқликни баҳолаш органлари зиммасида қонун ҳужжатларига мувофиқ бошқа мажбуриятлар ҳам бўлиши мумкин.\nҚўшимча маълумот учун қаранг: Вазирлар Маҳкамасининг 2019 йил 24 апрелдаги 349-сон қарори билан тасдиқланган «Мувофиқликни баҳолаш органларини аккредитациядан ўтказиш тартиби тўғрисида низом».\nМиллий аккредитация органи Ўзбекистон стандартлаштириш, метрология ва сертификатлаштириш агентлигидир.\nМиллий аккредитация органи:\nмиллий аккредитация тизими ташкил этилишини, фаолият кўрсатиши ва ривожланишини таъминлайди;\nмувофиқликни баҳолаш органларини аккредитация қилишни амалга оширади ва уларга аккредитация тўғрисида гувоҳнома беради;\nмувофиқликни баҳолаш органлари устидан инспекция назоратини амалга оширади;\nбелгиланган тартибда аккредитация тўғрисидаги гувоҳноманинг амал қилишини тўхтатиб туради, тугатади ва ушбу гувоҳномани бекор қилади;\nҚаранг: Мазкур Қонуннинг 25, 26 ва 27-моддалари.\nхалқаро аккредитация органлари ва хорижий давлатларнинг миллий аккредитация органлари билан аккредитация масалалари бўйича ҳамкорлик қилади;\nМувофиқликни баҳолаш органларининг давлат реестрини юритади.\nМиллий аккредитация органи қонун ҳужжатларига мувофиқ бошқа ваколатларни ҳам амалга ошириши мумкин.\nҚуйидагиларнинг мавжудлиги аккредитация шартларидир:\nаккредитация қилиниш учун ариза;\n(21-модда биринчи қисмининг учинчи хатбошиси Ўзбекистон Республикасининг 2015 йил 20 августдаги ЎРҚ-391-сонли Қонунига асосан чиқарилган — ЎР ҚҲТ, 2015 й., 33-сон, 439-модда)\nаккредитация қилиш сўралган соҳадаги ишларни бажариш учун аккредитация қилинишга талабгор бўлган юридик шахсларнинг ваколатли эканлигини тасдиқловчи ҳужжатлар;\nаккредитация билан боғлиқ харажатлар тўланганлигини тасдиқловчи ҳужжат.\nСертификатлаштириш органи сифатида аккредитация қилинишга талабгор бўлган юридик шахслар мувофиқликни баҳолаш объектларининг ишлаб чиқарувчилари, сотувчилари, ижро қилувчилари ва истеъмолчиларига нисбатан ташкилий ҳамда моддий жиҳатдан тобе бўлмаслиги керак.\nҚонун ҳужжатларида аккредитациянинг бошқа шартлари ҳам белгиланиши мумкин.\nАккредитация тўғрисидаги гувоҳнома мувофиқликни баҳолаш органи аккредитациянинг белгиланган соҳасидаги ишларни бажаришга ваколатли эканлигини тасдиқловчи ҳужжатдир.\nАккредитация тўғрисидаги гувоҳноманинг шакли Миллий аккредитация органи томонидан тасдиқланади.\nАккредитация тўғрисидаги гувоҳнома беш йил муддатга берилади.\nАккредитация тўғрисидаги гувоҳномадан бошқа шахснинг фойдаланиши тақиқланади.\nМиллий аккредитация тизими миллий аккредитация тизими белгисига эга бўлиб, ушбу белги уни қўлловчи мувофиқликни баҳолаш органи Миллий аккредитация органи томонидан аккредитация қилинганлигини билдиради.\nМувофиқликни баҳолаш органи аккредитация тўғрисидаги гувоҳномани олиш билан бир вақтда мазкур гувоҳноманинг амал қилиш муддатида миллий аккредитация тизими белгисини қўллаш ҳуқуқига эга бўлади.\nМиллий аккредитация тизими белгисининг шакли ва уни қўллаш тартиби Миллий аккредитация органи томонидан белгиланади. Мазкур белгини қўллаш қонун ҳужжатларида белгиланган тартибда пулли асосда амалга оширилади.\nАккредитация соҳасини ўзгартириш тўғрисидаги қарор мувофиқликни баҳолаш органи аккредитация соҳасини кенгайтиришни ёки қисқартиришни сўраб ариза берган тақдирда, Миллий аккредитация органи томонидан қабул қилинади.\nМувофиқликни баҳолаш органининг аккредитация соҳасини кенгайтириш у билан келишилган муддатларда аккредитация қоидалари ва тартиб-таомилларига мувофиқ амалга оширилади.\nАккредитация соҳасини қисқартириш бўйича қарор мувофиқликни баҳолаш органи қонун ҳужжатларида белгиланган талабларга риоя этмаган тақдирда, Миллий аккредитация органи томонидан инспекция назорати натижаларига кўра қабул қилиниши мумкин.\nАккредитация соҳасини ўзгартириш тўғрисидаги қарор устидан Миллий аккредитация органи тўғрисидаги низомда белгиланадиган тартибда шикоят қилиниши ёхуд судга шикоят қилиниши мумкин.\nҚаранг:Ўзбекистон Республикаси «Тадбиркорлик фаолияти эркинлигининг кафолатлари тўғрисида»ги Қонунининг 50-моддаси.\nИнспекция назорати давомида аниқланган номувофиқликлар бартараф этилмаган тақдирда, аккредитация тўғрисидаги гувоҳноманинг амал қилиши тўхтатиб турилиши мумкин.\nАккредитация тўғрисидаги гувоҳноманинг амал қилишини тўхтатиб туриш Миллий аккредитация органи ёки суд томонидан амалга оширилади. Аккредитация тўғрисидаги гувоҳноманинг амал қилиши Миллий аккредитация органи томонидан ўн иш кунидан кўп бўлмаган муддатга, суд томонидан эса, ўн иш кунидан кўп бўлган муддатга тўхтатиб турилиши мумкин.\nМиллий аккредитация органининг аккредитация тўғрисидаги гувоҳноманинг амал қилишини тўхтатиб туриш ҳақидаги қарори мувофиқликни баҳолаш органига қарор қабул қилинган кундан эътиборан уч кундан кечиктирмасдан ёзма шаклда етказилади. Суднинг аккредитация тўғрисидаги гувоҳноманинг амал қилишини тўхтатиб туриш ҳақидаги ҳал қилув қарори мувофиқликни баҳолаш органига ва Миллий аккредитация органига қонун ҳужжатларида белгиланган муддатларда етказилади.\nМувофиқликни баҳолаш органи аккредитация тўғрисидаги гувоҳноманинг амал қилишини тўхтатиб туришга олиб келган ҳолатларни бартараф этган тақдирда, аккредитация тўғрисидаги гувоҳноманинг амал қилишини тўхтатиб туриш ҳақида қарор қабул қилган Миллий аккредитация органи ёки суд мазкур ҳолатлар бартараф этилганлиги ҳақидаги тасдиқни олган кундан эътиборан ўн кун муддат ичида аккредитация тўғрисидаги гувоҳноманинг амал қилишини қайта тиклаш ҳақида қарор қабул қилиши шарт.\nҚаранг:Ўзбекистон Республикаси «Тадбиркорлик фаолияти эркинлигининг кафолатлари тўғрисида»ги Қонунининг 42-моддаси ва Ўзбекистон Республикаси Иқтисодий процессуал кодексининг 27-боби («Ҳуқуқий таъсир чораларини қўллаш тўғрисидаги ишларни юритиш»).\nМиллий аккредитация органининг аккредитация тўғрисидаги гувоҳноманинг амал қилишини тўхтатиб туриш ҳақидаги қарори устидан судга шикоят қилиниши мумкин. Аккредитация тўғрисидаги гувоҳноманинг амал қилишини тўхтатиб туриш суд томонидан асоссиз деб топилган тақдирда, Миллий аккредитация органи мувофиқликни баҳолаш органи олдида у кўрган зарар миқдорида жавобгар бўлади.\nҚаранг: Ўзбекистон Республикаси «Тадбиркорлик фаолияти эркинлигининг кафолатлари тўғрисида»ги Қонунининг 38 ва 50-моддалари, Ўзбекистон Республикаси Фуқаролик кодексининг 57-боби («Зарар етказишдан келиб чиқадиган мажбуриятлар»).\nАккредитация тўғрисидаги гувоҳноманинг амал қилиши тўхтатиб турилганлиги ва қайта тикланганлиги ҳақидаги маълумотлар оммавий ахборот воситаларида эълон қилиниши лозим.\nАккредитация тўғрисидаги гувоҳноманинг амал қилиши қуйидаги ҳолларда тугатилади:\nмувофиқликни баҳолаш органи аккредитация тўғрисидаги гувоҳноманинг амал қилишини тугатишни сўраб ариза билан мурожаат қилганда;\nюридик шахс бўлган мувофиқликни баҳолаш органи тугатилганда — тугатилган пайтдан эътиборан ёки унинг фаолияти қайта ташкил этиш натижасида тугатилганда — қайта ташкил этилган пайтдан эътиборан, бундан унинг ўзгартирилиши мустасно;\nмувофиқликни баҳолаш органи аккредитация тўғрисидаги гувоҳноманинг амал қилишини тўхтатиб туришга сабаб бўлган ҳолатларни Миллий аккредитация органи ёки суд томонидан белгиланган муддатда бартараф этмаганда;\nмувофиқликни баҳолаш органи норматив-ҳуқуқий ҳужжатларда, шунингдек техник жиҳатдан тартибга солиш соҳасидаги норматив ҳужжатларда белгиланган талабларни мунтазам равишда бузганда ёки бир марта қўпол тарзда бузганда;\nМиллий аккредитация органининг аккредитация тўғрисида гувоҳнома бериш ҳақидаги қарори ноқонуний эканлиги аниқланганда;\nаккредитация тўғрисидаги гувоҳноманинг амал қилиш муддати ўтганда.\nАккредитация тўғрисидаги гувоҳноманинг амал қилишини тугатиш Миллий аккредитация органи томонидан амалга оширилади, бундан ушбу модданинг учинчи қисмида назарда тутилган ҳоллар мустасно.\nУшбу модда биринчи қисмининг тўртинчи — олтинчи хатбошиларида кўрсатилган ҳолларда аккредитация тўғрисидаги гувоҳноманинг амал қилишини тугатиш суднинг ҳал қилув қарорига кўра амалга оширилади.\nМиллий аккредитация органининг аккредитация тўғрисидаги гувоҳноманинг амал қилишини тугатиш ҳақидаги қарори мувофиқликни баҳолаш органига қарор қабул қилинган кундан эътиборан уч кундан кечиктирмасдан ёзма шаклда етказилади. Суднинг аккредитация тўғрисидаги гувоҳноманинг амал қилишини тугатиш ҳақидаги ҳал қилув қарори мувофиқликни баҳолаш органига ва Миллий аккредитация органига қонун ҳужжатларида белгиланган муддатларда етказилади.\nМувофиқликни баҳолаш органи Миллий аккредитация органининг ёки суднинг аккредитация тўғрисидаги гувоҳноманинг амал қилишини тугатиш ҳақидаги қарорини олган кундан эътиборан ўн кун ичида аккредитация тўғрисидаги гувоҳнома Миллий аккредитация органига қайтарилиши ва йўқ қилиб юборилиши лозим.\nМиллий аккредитация органининг аккредитация тўғрисидаги гувоҳноманинг амал қилишини тугатиш ҳақидаги қарори устидан судга шикоят қилиниши мумкин. Аккредитация тўғрисидаги гувоҳноманинг амал қилишини тугатиш суд томонидан асоссиз деб топилган тақдирда, Миллий аккредитация органи мувофиқликни баҳолаш органи олдида у кўрган зарар миқдорида жавобгар бўлади.\nАккредитация тўғрисидаги гувоҳноманинг амал қилиши тугатилганлиги ҳақидаги маълумотлар оммавий ахборот воситаларида эълон қилиниши лозим.\nАккредитация тўғрисидаги гувоҳноманинг амал қилиши уни тугатиш ҳақида қарор қабул қилинган санадан эътиборан тугатилади.\nАккредитация тўғрисидаги гувоҳнома қуйидаги ҳолларда бекор қилиниши мумкин:\nмувофиқликни баҳолаш органи аккредитация тўғрисидаги гувоҳномани бекор қилиш ҳақидаги ариза билан мурожаат қилганда;\nаккредитация тўғрисидаги гувоҳнома сохта ҳужжатлардан фойдаланган ҳолда олинганлиги факти аниқланганда.\nАккредитация тўғрисидаги гувоҳномани ушбу модда биринчи қисмининг учинчи хатбошисида назарда тутилган ҳолда бекор қилиш суднинг ҳал қилув қарорига кўра, ушбу модда биринчи қисмининг иккинчи хатбошисида назарда тутилган ҳолда бекор қилиш эса, Миллий аккредитация органининг қарорига кўра амалга оширилади.\nМиллий аккредитация органининг аккредитация тўғрисидаги гувоҳномани бекор қилиш ҳақидаги қарори мувофиқликни баҳолаш органига қарор қабул қилинган кундан эътиборан уч кундан кечиктирмасдан ёзма шаклда етказилади. Суднинг аккредитация тўғрисидаги гувоҳномани бекор қилиш ҳақидаги ҳал қилув қарори мувофиқликни баҳолаш органига ва Миллий аккредитация органига қонун ҳужжатларида белгиланган муддатларда етказилади.\nМувофиқликни баҳолаш органи Миллий аккредитация органининг ёки суднинг аккредитация тўғрисидаги гувоҳномани бекор қилиш ҳақидаги қарорини олган кундан эътиборан ўн кун ичида аккредитация тўғрисидаги гувоҳнома Миллий аккредитация органига қайтарилиши, Мувофиқликни баҳолаш органларининг давлат реестридан чиқарилиши ва йўқ қилиб юборилиши лозим.\nАккредитация тўғрисидаги гувоҳнома бекор қилинганлиги ҳақидаги маълумотлар оммавий ахборот воситаларида эълон қилиниши лозим.\nАккредитация тўғрисидаги гувоҳномани бекор қилиш ҳақида суднинг ҳал қилув қарори қабул қилинганда аккредитация тўғрисидаги гувоҳнома у берилган санадан эътиборан бекор қилинган ҳисобланади.\nМувофиқликни баҳолашга доир ишларни молиялаштириш манфаатдор шахсларнинг маблағлари, шунингдек қонун ҳужжатларига мувофиқ бошқа манбалар ҳисобидан амалга оширилади.\nМувофиқликни баҳолаш соҳасида кўрсатиладиган хизматлар учун тарифларни ҳисоб-китоб қилиш тартиби қонун ҳужжатларига мувофиқ тасдиқланади.\nМувофиқликни баҳолаш органлари ўз фаолиятини мувофиқлаштириш, шунингдек умумий манфаатларни ифодалаш ва ҳимоя қилиш мақсадида қонун ҳужжатларида белгиланган тартибда мувофиқликни баҳолаш органларининг бирлашмаларини тузиши мумкин.\nҚаранг: Ўзбекистон Республикаси Фуқаролик кодексининг 77-моддаси ва Ўзбекистон Республикаси «Тадбиркорлик фаолияти эркинлигининг кафолатлари тўғрисида»ги Қонунининг 10-моддаси, Ўзбекистон Республикасининг «Нодавлат нотижорат ташкилотлари тўғрисида»ги Қонуни ва Ўзбекистон Республикаси Вазирлар Маҳкамасининг 1994 йил 22 мартдаги 153-сон қарори билан тасдиқланган «Юридик шахслар бирлашмаларини давлат рўйхатидан ўтказиш ҳақида» низом.\nМувофиқликни баҳолаш соҳасида юзага келадиган низолар қонун ҳужжатларида белгиланган тартибда ҳал этилади.\nМувофиқликни баҳолаш тўғрисидаги қонун ҳужжатларини бузганликда айбдор шахслар белгиланган тартибда жавобгар бўлади.\nУшбу Қонун «Халқ сўзи» газетасининг 2013 йил 5 октябрдаги 196 (5870)-сонида эълон қилинган.\n(Ўзбекистон Республикаси қонун ҳужжатлари тўплами, 2013 й., 41-сон, 542-модда; 2015 й., 33-сон, 439-модда; 2016 й., 52-сон, 597-модда; 2017 й., 37-сон, 978-модда; Қонун ҳужжатлари маълумотлари миллий базаси, 25.12.2019 й., 03/19/597/4193-сон)


AKFA Университети абитуриентларни тайёрлов курсларига рўйхатга олишни бошлади - UzNews.uz\nТайёрлов курслари кимё, биология ва математика фанларидан бўлади. Курс давомийлиги 10 ойни ташкил этади. Бир гуруҳда абитуриентлар сони 10 нафардан ошмайди.\nУниверситет курсларга 60 нафар тингловчини қабул қилишни режалаштирмоқда. Тингловчилар имтиҳон натижасига кўра қабул қилинади.\nAKFA Университетининг тиббиёт факультетида ўқишни истаган абитуриентлар 3 та фан бўйича курсларда иштирок этиши мажбур. Бухгалтерия ва молия факультетида ўқиш истаги бўлган абитуриентлар математика фани бўйича ўқиш мажбурийдир.\nТаъкидлаш лозимки, 2019 йилда тайёрлов курсларига 50 нафар тингловчи қабул қилинган эди. Курсларни муваффақиятли битирганларнинг 90% олий таълим муассасаларига ўқишга киришди, жумладан AKFA Университетига. Ўн нафар тингловчи эса имтиҳонларсиз AKFA Университети талабасига айланди.\nТайёрлов курсларига ёзилиш учун қуйидаги ҳаволадаги шаклни 2020 йилнинг 23 сентябрь кунига қадар тўлдиринг.\nТайёрлов курслари бўйича қўшимча маълумотни телефон орқали олиш мумкин:\n(+99871) 200 01 23


Чорвачиликка инновацияларни жорий этиш бўйича «йўл харитаси»ни ишлаб чиқиш зарур – вазир\nNUR-SULTAN. Kazinform – Чорвачилик соҳасида инновациялар бўйича йўл харитасини ишлаб чиқиш зарур. Бу ҳақда бугун Ҳукумат йиғилишида ҚР Бош вазири Алихан Смаилов маълум қилди, дея хабар беради Kazinform мухбири.\n«Кўпгина мамлакатлар тажрибаси шуни кўрсатдики, фан ва ишлаб чиқариш ўртасидаги боғлиқликни таъминламасдан туриб, соҳа самарадорлигини ошириб бўлмайди. Қишлоқ хўжалиги, таълим вазирликлари ва «Атамекен» палатаси соҳада инновациялар бўйича «йўл харитаси»ни ишлаб чиқиш зурар», - деди Алихан Смаилов.\nБош вазирнинг фикрича, фермерлар ва инвесторлар замонавий технологиялар ва илмий инновацияларни жорий этиш учун маблағ ажратишдан манфаатдор бўлиши керак.\n«Умуман чорвачиликни ривожлантириш давлат идоралари, фермерлар, тадбиркорлар, илм-фан, ветеринария вакилларининг биргаликдаги позицияси ва биргаликдаги саъй-ҳаракатлари билан самарали бўлади», -деди у.\n#ҚР Қишлоқ хўжалиги вазирлиги #ҚР Бош вазири


By Зубайр Исмоил on 08/24/2019 МАҚОЛАЛАР ҚИЁМАТ АЛОМАТЛАРИ\nТўртинчи масала – яъжуж ва маъжужнинг ҳалокати ва уларнинг ўлимидан кейинги фаровон ва баракали ҳаёт\nЯъжуж ва маъжужнинг ер юзидаги бузғунчиликлари ҳамда зўравонликлари, одамзоту набототни ҳалок этишлари ҳаддан ошгач, Аллоҳнинг пайғамбари Исо ибн Марям алайҳиссалом ва у кишининг асҳоблари Аллоҳ субҳонаҳу ва таолога дуо-илтижо қилиб, бошларига тушган, ўзлари уни даф этишга чора топа олмаган кулфату машаққатларни аритишини сўрайдилар. Шунда Аллоҳ дуоларини ижобат қилиб, яъжуж ва маъжуж устига майда қуртларни тўкади. Натижада уларнинг барчалари ҳалокатга юз тутиб, жасадлари чигиртканинг ўлиги каби устма-уст бўлиб кетади. Ер юзи уларнинг сассиқ ҳидларига тўлиб кетади. Энди улар одамларга жасадларидан чиқаётган бадбўй ҳидлари билан тириклик пайтларидан ҳам кўра кўпроқ озор бера бошлайдилар. Шунда Аллоҳнинг пайғамбари Исо алайҳиссалом ва у кишининг ҳамроҳлари иккинчи бор Аллоҳ азза ва жаллага илтижо қиладилар. Шунда Аллоҳ қушларни жўнатади. Улар яъжуж ва маъжуж жасадларини кўтариб, денгизга улоқтиришади. Аллоҳ ёмғир ёғдириб, улардан қолган асоратларни ювиб ташлайди. Кейин Аллоҳ ерга баракотларини қайтаришини ва ўсимликларини ундиришини буюради. Оламни фаровонлик қоплайди, барака тўлиб-тошади. Исо ибн Марям ва у кишининг асҳоблари роҳат-фароғатда кун кечирадилар.\nАввалроқ бир неча бор зикри ўтган Наввос ибн Самъондан ривоят қилинган узун ҳадисда Расулуллоҳ саллаллоҳу алайҳи ва саллам бундай деган эдилар: «Исо пайғамбар ва унинг асҳоблари қамал қилинади. Ҳаттоки улардан бирига ҳўкизнинг боши ҳозирдаги сизларнинг юз динорингиздан афзал бўлади (яъни қаттиқ очарчилик бўлади). Аллоҳнинг пайғамбари Исо алайҳиссалом ва у кишининг асҳоблари дуо-илтижо қиладилар. Шунда Аллоҳ таоло яъжуж ва маъжуж бўйнига «нағаф» қуртини туширади. Улар бир инсоннинг ўлимидек, бирданига (бир вақтда) ҳалок бўладилар. Сўнгра Исо пайғамбар ва унинг асҳоблари ерга тушадилар. Бир қарич ҳам бўш ер топа олмайдилар. Ҳамма ёқни яъжуж ва маъжуж жасади ва бадбўй ҳид босиб кетган бўлади. Исо ва асҳоблари яна дуо-илтижо қиладилар. Аллоҳ ёмғир ёғдиради. Ёмғир ғиштли уй бўлсин, кегиз уй бўлсин, ҳаммасига кириб боради. Ерни ювиб, ойнадек (силлиқ ва покиза) қилиб қўяди. Сўнгра ерга: “Меваларингни ундир, баракангни қайтар”, дейилади. Ўша вақтда бир гуруҳ (одамлар) бир дона анорни еб (тўядилар) ва унинг пўстлоғи остида ҳаммалари сояланадилар. Аллоҳ таоло сутга барака беради. Ҳаттоки бир ҳомиладор туя (сути) бир гуруҳ одамга кифоя қилади. Ҳомиладор сигир (сути) бутун бошли қабила одамларига етади. Ҳомиладор қўй (сути) бир уруғ аҳлига етарли бўлади».\nАбу Саид Худрий разияллоҳу анҳу ҳадисида Расулуллоҳ саллаллоҳу алайҳи ва саллам айтадилар: «…Сўнг улардан бири найзасини силкитиб, осмонга қаратиб отганида найза қонга бўялган ҳолда қайтиб тушади. Бу уларга имтиҳон ва фитна бўлиши учун шундай қилинади. Улар шу алфозда турганда Аллоҳ бўйинларига «нағаф» қуртини туширади. Шунда улар бирорта ҳам қолмай ҳалок бўлишади, овозлари эшитилмай қолади. Шунда мусулмонлар ўзаро: “Биз учун жонини гаровга қўйиб, анави душманга нима бўлганини билиб келадиган киши борми?” дейдилар. Ораларидан бир киши шу иш учун ўзини қурбон қилиб, ўлдирилишга тайёр бўлиб ташқарига чиқади. Тушиб қараса, ҳамма ёқда яъжуж ва маъжужнинг ўликлари қалашиб ётган бўлади. Шунда у: “Эй мусулмонлар жамоаси, хушхабар! Аллоҳ душманларингизга Ўзи кифоя қилибди!” деб жар солади. Одамлар шаҳарлари ва қўрғонларидан чиқиб келадилар, ҳайвонларини ўтлатадилар. Ҳайвонлар ўтлаши учун яъжуж ва маъжужнинг гўштидан бошқа нарса бўлмайди. (Уларнинг гўштини еган мол-қўйлар) ўт-ўлан еб семириши мумкин бўлган энг яхши кўринишда семиради».\n Ҳадис тахрижи ўтди.\n Ибн Можа (4079) ва Аҳмад (3/77) ривояти. Ҳоким «Мустадрак»да (2/245, 4/489) ривоят қилиб: «Муслимнинг шартига кўра саҳиҳ ҳадис, бироқ Бухорий ва Муслим бу ҳадисни ривоят қилишмаган», деган. Заҳабий Ҳокимнинг фикрини маъқуллаган.\nAvvalgi maqolaТаҳорат: Таҳорат олиш тартиби ва мавзуга доир мулоҳазалар\nKeyingi maqola Эй иймон келтирганлар (2): Расулуллоҳ саллаллоҳу алайҳи ва салламга нисбатан одоб сақланг


Муҳаммад РАЖАБ: УЛУС ҲАНГОМАЛАРИ – МУНОСАБАТ\nМуҳаммад РАЖАБ: УЛУС ҲАНГОМАЛАРИ\nPosted on april 17, 2013 by admin under Эрта сўнган юлдузлар\nОйдиндаги ижодкорлар: Марҳум шоир Муҳаммад Ражаб қаламига мансуб ҳангомалар.. .\nМулла Эшнинг болалари\nНе кунларга қолдик оғайнилар?! Ҳеч замонда ака ўз туғишган укасини судга берадими? Бунақаси ҳали Улусда бўлмаганди. Тағин булар мулла Эшнинг болалари-я! Раҳматлик гўрида тикка турадиган бўлди. Эҳ-е, мулла Эш қандай одам эди. У казо-казоларни бир гап билан мот киларди. Ҳар ҳолда икки-учтага гапи ўтар, қаттиққўл, валинамой бир киши эди. Бошидан ўзи фарзандларини унча хушламасди. Каттаси ўқишни битириб тумандаги даҳрийлар идорасига ишга киргач, у билан икки ойча гаплашмай юрди. На илож, ота-бола – эту тирноқ. Бунинг устига тўнғичи бўлса. Ишонгани, суянгани, шажарасининг бисмиллоси. Кичигини-ку, жини суймасди. Қачон қарасанг боши ғавғодан чиқмайди: ким биландир гап талашган, бошқаси билан қиз талашган, кимнидир аламидан урган. Мулла Эш ўғилларининг кичиги ҳақида икки гапнинг бирида каромат қилиб айтардики: бу падар қусур одам бўлмайди… Мана оқибати – ўз акасини урди. Ака шўрлик нима қилсин? Бир қориндан талашиб тушган укасига кучи етмаса. Ўша ҳўкиз билан тенг бўлиб ўтирадими? Қолаверса, жанжаллашиб ўтирса обрўйига тўғри келармикан? Жаҳл чиқса ақл кетади. Бунинг устига даҳрий бўлса. Аччиғи чиқса отаси-ку отаси, худосиниям тан олмайди. Укасини шартта милицияга берди-юборди.\nСизга воқеани бир четдан айтиб бермасам бўлмайдиган кўринади. Алқисса, бундан уч ойча бурун Мулла Эшнинг кичиги ўқишни битириб, диплом билан бирга шаҳардан хотин ҳам олиб келди. Бундан мулла Эш кўп ранжиди. Бироқ, келин шаҳарлик бўлгани билан ажабтовур ўзбек экан. Қайнотасига каловини келтириб салом қилди. Мулла Эшнинг ўмгани бўшади. Начора, замон сенга боқмаса, сен замонга боқ. Ими-жимида тўй қилиб берди. Ҳовлининг кун ботаридаги мулла Тошдан қолган ҳужрани бўшатиб берди. Кун чиқарда каттаси, кунботарда кичиги, ўрта уйда мулла Эш келган-кетган муридларини қабул қилиб яшай бошлади. Мулла Эшни тилдан қолдирган бир ҳодиса бўлмаганда ҳалигача тинч-тотув яшайве-ришлари мумкин эди.\nТўйдан ўн беш кунларча ўтиб, бир саҳар мулла Эш таҳорат учун ҳовлининг кунботар томонига йўл олди. Йўл олишга олди-ю, манзилига етолмай, ярим йўлда таққа тўхтади. Воажаб, нилий саҳар нурларида оппоқ сонларини ялтиратиб янги келинчак музикани ванг қўйганча оёқларини боши баробар кўтариб тушираяпти. Қайнотасини кўриб ширингина бир жилмайиб, каловини келтириб таъзим қилди-ю, рақсини давом эттираберди. Ҳар сафар таъзим-саломга жавобан мулла Эш: баракалло, қизим, барака топинг, дегув-чи эди. Бу гал лом-мим демади. Таҳоратни ҳам насия қилиб ортига қайтди.\nҚайтдию, ўрнига чўзилди. Ўрнига чўзил-ди-ю, қайтиб турмади. Уч кун шифтга қараб гум-гурс ётди. Тўртинчи куни, ўғилларига насиҳат ҳам, васият ҳам қилмай бандаликни бажо келтирди.\nМулла Эш ўлди-ю, бу хонадондан файз ҳам кетди. Болалари унинг маъракасини ўтказар-ўтказмас иш-ишига шўнғиб кетишди. Кичик келини ҳам чилласи чиқар-чиқмас эрининг олдига, мактабга жойлашди. Эри жисмоний тарбиядан, бу одобдан дарс беришади. Ҳавас қилса арзигудек зиёли оила. Ҳувиллаган ҳовлида одатдагидек катта келин — Сотим савдогарнинг қизи ёлгиз қолди. Эрини ишга, болаларини мактабга кузатади. Супиради-сидиради, ювади-ямайди, қоради-ёпади. Катта келин ўзидан-ўзи, кичик келин мактабдан ортмайди. Шундай қилиб икки ойча яшашди. Бир куни Сотим савдогарнинг хотини Ойша олибсотар келди-ю, қизининг ҳолини кўриб уввос тортиб йиғлаб юборди. Анаву мегажинга айт, орқасини дикирлатиб юргунча, уйга бироз қайишсин, ҳиқиллай-ҳиқиллай ўргатди онаси.\nМулла Эшнинг катта келини одоблигина эди. Онасига ҳеч нарса демади. Бироқ ўзича ўйлаб кўрса, онаси бекорга йиғламайди. Эртасига пешинда, овсини овқатланиб бўлиб, шоша-пиша ишга отланаётганда чидаб туролмади. Таппи қориб ўтирган жойида овсинга ёрилган бўлди.\n– Овсинжон, сиз ҳам мундай уйга қайишсангиз бўлармиди? Ҳеч бўлмаса овқат еган косаларингизни йиғинг! Нима, сизнинг бу ерда сотиб олган чўрингиз борми? — деди катта келин овозини салгина кўтариб.\nБуни эшитиб кичик келин портлаб кетди.\n— Вой, вой-ей, ўргилдим сиздақанги ҳақини таниб қолган қишлоқидан. Қачондан бери сиз бизнинг орқамизни тозалаб қолдингиз? Оғзингизга қараб гапиринг, ким сизни чўри деди? Ёқмаса қилманг, керак бўлса ўз қозонимни ўзим қайнатиб оламан, – бидирлаб ташлади мулла Эшнинг кичик келини. Катта келин қанча одобли бўлмасин овсинининг қишлоқи дегани оғир ботди.\n— Биз қишлоқи бўлсак ҳам, сендай сонидаги холини илинган эркакка кўрсатиб кўчама-кўча санқийдиган додарбоқидан худо сақласин. Сатанг, шаҳарлик шармсиз сатанг, тфу! — деди катта келин ижирғаниш билан қораётган тапписига тупуриб.\nМулла Эшнинг кичик келинининг сонида ростдан ҳам холи бормикан, ёки шармсиз сатанг деган гап алам қилдими, ишқилиб овсинининг_ сочига чанг солди. Мулла Эшнинг катта келини чаққонгина эди. Ҳужумга чап бериб, қўлидаги таппини рақибнинг юзига бехато отди. Бечора келинчак бармоқчалари орқали кўзи билан оғзини аранг очиб “ув” тортганча ҳовлидан чиқиб кетди. Тўғри мактабга, эрининг олдига борди. Эри югурганча уйга келди. Катта келин хиргойи қилиб таппи қориб ўтирган эди. Қайнисининг важоҳатини кўриб, ўрнидан туриб изоҳ бера бошлади. Изоҳга ҳожат сезмаган мулла Эшнинг кичик боласи янгасини бир силтаб гўнг тепага итқитиб юборди. Воқеанинг устига Мулла Эшнинг катта боласи келиб қолди. Қўлини пахса қилганча укасига ҳай-ҳайлаб чопди. Жаҳлидан тушмаган Мулла Эшнинг кичик боласи акасини билагидан ушлаб, елкасидан ошириб янга-сининг ёнига отиб юборди. Усти-боши шилта даҳрий тура солиб Ҳалим миршабникига югурди.\nЎтган йили курашда Мулла Эшнинг спортчи боласини йиқитган Ҳалим миршаб унинг қўлини орқасига қайириб туман марказига олиб кетди.\nАна энди суд бўлади.\nНе кунларга қолдик, огайнилар. Ҳеч замонда Улусда бунақанги воқеалар бўлмаганди.\nУста Мадиёр кенжаси билан айтишиб қолди. Нима эмиш, ўқишга борар эмиш. Тағин нима денг, журналист бўлар эмиш. Уста Мадиёрнинг журналистларни кўрарга кўзи йўқ. Қачон қарасанг улар рахбарларнинг олдида ялтоқлангани-ялтоқланган. Ҳали бирорта журналистнинг этикдўзлар ҳақида ёзганини уста эшитмаган. Ҳа, боласи тушмагур-а, ол, ана шоир бўл. Одам ҳам шунча паст кетадими? Журналист бўлар эмиш. Аслида-ку буларнинг бари бир гўр. Қолаверса, устанинг бу борада ўз фалсафаси бор: «Бузилган дунёни қалам билан тузатмоқ мушкул ишдир». Уста бундай хулосага келишининг ҳам сабаби бор. Бурноғи йили неварасини турмушга чиқараётганда чинни излаб Тошкентга борди. Марказдаги катта магазиндан қайтаётганда Ражаббойни кўриб қолди. Ражаббой улуслик Имом чолнинг невараси. Тошкентда ишлайди. Идораси катта бино, ҳатто тепасида соати ҳам бор. Авваллари бахшиман деб ота-бобосини шеърга қўшиб айтиб юргувчи эди. Кейинчалик каттаконларни муштум қиладиган одат чиқарди. Ўзи кичкина бўлсаям бало бу бола. Уста қараса, Ражаббой. Юрибди ўзига ўхшаш икки-учта тепакал оғайниси билан, қўлини орқага қилиб, соя бетда сайр этиб. Бора-сола кўришди. Узоқ сўрашишди. Соядаги ўтиргичлардан бирида салқинлашишди. Устага аввалига Ражаббойнинг шериклари ўта бемаъни одамлардай туюлди. Э, буларнинг билмаган балоси йўқ. Дунёнинг бу бурчидан кириб, у бурчидап чиқади-я. Оддий этикдўздан тортиб, энг катта бошлиққача таъриф беришади-я! Эмишки, устанинг шунча йўл босиб пойтахтга келиши ва чинни идишлар тополмаганига ҳам энг катта бошлиқлар айбдормиш. Уста ҳайрон. Чиннининг катта бошлиққа нима алоқаси бор? Уста ҳайрон, уста жим. Улар гапиради, уста эшитади. Ичида уларга қойил қолиб ўтиради. Шу пайт бир воқеага гувоҳ бўлмаганида уста балки уларга қойил бўлганича, Улусга қайтиб келармиди. Балки ёзувчи зотидан кўнгли қолмасмиди, балки кенжаси билан буйтиб айтишиб ўтирмасмиди?! Ким билади? Уста ҳам бир чапани одам. Ёзувчилардан бир кўнгли қолдими, қайтиб уларни суйиши гумон.\nШундай қилиб, улар гурунглашиб ўтиришган эди. Шу пайт ўрта бўй, мулойим юзли бир киши: «Ҳа, шоирлар, ҳорманглар!» деганича ўтиб кетди. Телевизорда тез-тез кўринувчи бу машҳур ёзувчини уста дарров таниди.\n– Анаву киши Фалончибой эмасми? – сўради уста ҳурмат билан.\n– Ҳа, шу Фалончи Фалончиев, — деди Ражаббой овозига ҳавасми, ҳасад оҳангини аралаштириб.\n– Ярамас, – деди унинг ёнидагиси нафрат билан. Уста ногаҳонда қўлини кесиб олгандек сесканиб тушди.\n– Қаранг, – деди ундан нарироқда ўтирган кўзойнакли қорача киши. – Ҳайф бунга ёзувчилик. Қаранг, бунинг юришини, атрофига гуруҳ тўплаб…\nУ сигаретни пошналари орасига ташлаб алам билан эзғилади. Бири унинг қадам олишини эгри деди, бири тўғри деди, бири майда деди, бири йирик деди. Ширингина суҳбатлари фисқу-фасодга айланди. Уста бефаросатларча Фалончибоймиди, деб сўраганидан хижолат тортди.\nУстанинг мулзамлиги кечқурун вокзалга чиққанда ҳам ёзилмади. Хайрлашиш арафасида Ражаббойдан ўсмоқчилаб сўради:\n– Ҳалигилар ҳам ёзувчими?\n– Ҳа, — деди Ражаббой истар-истамас.\n– Бояги-чи, бояги, ростдан ёмон одам-ми? — эзмаланди уста.\n– Билмадим, оқсоқол, бирон нарса дейиш қийин, – энсаси қотиброқ жавоб берди кузатувчи. Кейин ўртада иккаласи учун кўп нарсани ойдинлаштирган қисқагина савол-жавоб бўлиб ўтди:\n– Унда ҳалигилар нима учун, – Фалончибойни демоқчи эди-ю, уста иккиланиброқ, – анавини ёмон кўради? — деди.\n– Улар шунинг қўлида ишлашади.\n– Ёпирай. Сен-чи? Сен ҳам шулар билан ишлайсанми ?\n– Ёпирай. Ахир булар аждаҳо-ку, сени бутунлай нобуд қилишади.\n– Пешонада бори, оқсоқол. Қолаверса, нафақат булар, бу бечораларни шу кўйга солган ҳаётнинг ўзи аждаҳо, – деди Ражаббой хўрсиниб.\nСуҳбат узилди. Уста ўзича ўйлар эди: «Буларнинг аҳволини қара, халқнинг ишонган ёзувчилари эмиш! Тағинам баракалла-ей бу халққа!»\nУзилган суҳбат поезд келиб биринчи йўлга тўхтагунча қовушмади. Поезд тўхтагач, уста Ражаббойга қаради. Улуснинг поездига тикилиб турган Ражаббойнинг кўзларида ажиб учқун ўйнарди. Суйган хотинининг сочларига термулган одамнинг кўзларидагина бўлади бундай соғинчга қоришиқ меҳр жилва қилган учқун. Буни ўзича англаган уста унга мурожаат қилди:\nАна шунинг қўлида шунча йилдан бери ишлар экансан, у сенга бирон марта яхшилик қилмаганми?\nРажаббой суҳбатни давом эттиргиси келмадими, индамади.\n– Менга қара, Ражаббой, – салмоқ билан поездга қараб юраркан деди уста насиҳат йўсинида. – Анча калласи тўқ, пишиқ боласан, балки қишлоққа қайтарсан-а? Юрасан, бир кунингни кўриб, бу ғурбатлардан узоқроқда, термангни ёзиб.\n– Бўлмайди, оқсоқол. Катта иш бошлаганман, охирига етказмасам бўлмайди. – деди ишонч билан Ражаббой, вагон эшиги олдида тўхтаб тўрхалтасини уста Мадиёрга узатар экан.\n– Ўжарсан, ўжар, Ражаббой. Бобонг раҳматли ҳам ўжар эди, лекин у киши анча доно эди, – деди уста Мадиёр вагон зинасига қадам қўйиб, орқасига ўгирилмай гапини охирлатди. – Ҳай, майли, омон бўл, омадингни берсин!\nШу-шу уста Мадиёр унинг бирор нарсасини ўқимай қўйди. Авваллари ҳижжалаб бўлса-да, ўқиб турарди.\nРажаббойнинг бирор нарсаси чиққан куни кенжаси келиб суюнчилайди:\n– Қаранг, ота, Ражабоой ака маладес-да, яна боплаб ёзибди.\n– Боплаб нима қилибди, — дейди уста уни жеркиб…\nҚаранг, бугун келиб шу зумраша отаси билан гап талашиб ўтирибди-я. Ўқишга борар эмиш, журналист бўлар эмиш. Бола-да, тушунмайди. Уста Мадиёр етмиш сўм билан еттита болани вояга етказди. Ўғилларини уйлади, қизларини чиқарди. Фақатгина шу кенжаси қолди. Бугун келиб ўқишга бораман деди. Бола-да, тушунмайди. Нима, уста Мадиёр дўхтир Абдимўмин Каттаевмидики, ўғлини фалон пул билан журналистикага киргизса, фалон пулга шаҳардан уй олиб бериб қўйса. Ана, Каттаевнинг боласи, юрибди кичкина бир газетда ишлаб, ким-кимларга чой ташиб. Ҳеч ким уни танимайдиям, уям ҳеч нарса ёзмайди. Қолаверса, устанинг ўғли отасининг боласи, ёлғонни эплаб гапиролмайди.\nУста аввалига ётиғи билан тушунтирди:\n– Ўғлим, бир йил, ярим йил ишла, ҳарбийга бориб кел. Ўқиш бўлса, қочмас.\n– Йўқ, ота, шу ёқда ишлайман. Ўқишга кираман, менга фақат йўл пули берсангиз бас.\n– Бўлмайди, болам, бу йил бормайсан, – деди уста чўрт кесиб.\n– Барибир кетаман, – деди ўғли дадиллик билан.\n– Бормайсан! – Уста шундай ўқрайди-ки, бола бечора бошини эгишга мажбур бўлди.\n– Ма, – деди уста бироз паст тушиб. – Мановини Абдирайим олтиоёққа олиб бориб бер. Отам кўнини бултур Тошкентдаги жуҳуд жўрасидан олиб келган экан, эллик сўм берасиз, де. – Уста ўғлига янги тикилган маҳси узатди. Ўғил маҳсини қўлтиқлаб остонадан:\n– Мана кўрасиз, барибир кетаман! – деди. Боласининг кўзига кўзи тушган ота ўғлининг аллақачон йигит бўлиб етилганини ҳис этди. Уста эшикка интилганида, эшик ёпиқ турарди.\nМана ўтирибди уста Мадиёр бош эгиб.\nБола шўрлик ўқишга боролармикан? Ҳар ҳолда уста Мадиёр – чапани одам. Бироқ кенжатой ҳам шу одамнинг пушти камаридан бўлган. Шу отанинг боласи. Супра қоқдиси…\nРаҳмонали Улусдаги омадсиз одам. Шўрлик онадан эрта етим қолди. отаси бошқага уйлангач, янги онанинг маслаҳати билан уни туман марказидаги интернатга беришди. Раҳмонали у ерда хоҳлаганидек ўқиди, яшади. Оқибатда ҳеч бало бўлмади. Қайтиб Улусга келди. Улус катта қишлоқ бўлса-да, чўпонликдан бошқа иш топиш ўлимдан қийин.\nҚариндошлариникида, унисидан хафа бўлса бунисиникида, буниси хафа қилса отасиникида, отаси хафа қилса бошқасиникида яшаб юрди. Бу хилдаги ҳаёт ҳарбий хизматдан кейин ҳам давом этди. Тўғри, бошқа юртларда ҳам ишлаб келди. Лекин бошқа ерларда қариндошлари йўқмикан, дарров қайтиб келди. Ёши ўттиздан ўтиб яхшиларнинг ёрдами билан ўзи каби бир етимчага уйланиб олди.\nҲамма бало шундан кейин бошланди. Бир кишини сиғдирган қариндошлар икки кишини сиғдирмас экан. Қайси бириникига борса насиҳат эшитди.\n– Энди, оғайни, ўз кунингни ўзинг кўр. олахуржун бўйнингдами, аравангни торт.\nИкки ёрти бир бутун бўлиб аҳил яшанглар. Ишланглар! — дейишди.\n– Ҳов, яхшилар, иш бўлмаса ўғрилик қилайинми?! — дерди етимча тутақиб.\n– Ўғрилик қиласанми, тўғрилик қиласанми, ишқилиб ўз кунингни ўзинг кўр, — дейишиб қариндошлар уни қишлоқнинг чеккасидаги бировнинг бўш кулбасига кўчириб қўйишди. Ҳар ким ҳолига қараб: биров қозон, биров товоқ, биров товуқ, деганларидай ёрдам қилишди. Лекин ҳеч ким энг яхши ёрдам – икки етимчадан бировига иш топиб бермади. Ишнинг ўзи йўқ эди.\nКелин пишиққина экан, бир йилча амал-тақал қилиб яшашди.\nБу ёғига бундай яшаб бўлмай қолди, яхшилар!\nБир куни кечқурун, ҳа, бу қишда эди, қор эндигина тинган эди, Раҳмонали ҳайт деди-ю, уйдан чиқиб кетди. Ярим тунда бир қўйнинг гўштини орқалаб келди. У ҳам индамади, хотини ҳам, қаердан олдинг, демади. Фақат тенг ярмидан бўлиб:\n– Қўшниникига олиб чиқиб беринг, – деди. Раҳмонали хотининг олижаноблигига ичида тан берди. Қўшниси ҳам ўзидек камбағалгина йигит. Қарийб бир ҳафтадирки, бола-чақасини тухум билан боқяпти.\nГўштни олиб чиқар экан, хотинини эркалаган бўлди:\n– Кичкинагина каллангга шунча ақл берган Худойимдан айланай.\nҚишлоқнинг чеккасидаги икки хонадонда қувонч узоқ давом этди. Алламаҳалгача ўчоқ ҳам, чироқ ҳам ўчмади.\nРаҳмоналининг бахтиёрлилиги эрталабгача экан. Йўғ-э, тушгача! Ишламагандан кейин нима фарқи бор, тушми, эрталабми?! Ишқилиб бахтиёр Раҳмонали эндигина турган, ҳали ювиниб улгурмаган ҳам эди. Бекорчиликдан семириб кетган Улуснинг участковойи Ҳалим миршаб билан, шундай совуқда ҳам терлаб кетган отаси, пишиллаб кириб келишди. Салом йўқ, алик йўқ, Ҳалим миршаб сичқонга ташланган мушукдай совуқдан тарашага айланган Раҳмоналининг даҳлиздаги этигига ташланди. Ўнг қўлида этик, чап қўли билан Раҳмоналининг ёқасидан тутди:\n– Мана, – деди қиров қоплаган мўйловлари орасидан вишиллаб, – мана, далил, эпласанг ўғрилик қил-да, падарлаънат!..\nШундай қилиб эрталаб, йўғ-э, тушда, Улуснинг ёлғиз чойхонаси бекорчиларга тўлиб улгурган бир пайтда, ўз ишининг устаси Ҳалим миршаб қўлида этик, олдинда терга ботган отаси-ю, ўртада гўшт орқалаган Раҳмонали шўрлик – қишлоқ шўроси биносига йўл олишди.\nНатижаси нима бўлди, дейсизми? Ҳеч нарса! Ота даъвосидан кечди. Ўғил лақаблик, миршаб гўштлик бўлди. Девордан ошириб ташлаган гўшти учун қўшни хотин эридан ўлгудай калтак еди…\n← Исажон Султон: Қисмат (Ҳикоя)\nСуҳайлий домладан янги шеърлар →


Рўзиқул Бердиев: "Гол уришда қийналдик" / CHAMPIONAT.asia\nРўзиқул Бердиев: "Гол уришда қийналдик"\n14 июн 2014 23:26\nМатбуот анжуманининг иккинчи қисмида жамоамиз устози Рўзиқул Бердиев иштирок этди.\n- Бугун қийналиб тўртта гол урдик, лекин уларга осонгина иккита гол совға қилдик, -дея гап бошлади "Насаф" устози.\n- Гол уришимиз учун анча қийналдик. Сабаби меҳмонлар кўпчилик бўлиб ҳимояланишди. Ўйинга келадиган бўлсак, рақибимизни жуда яхши ўрганган эдик. Биласизлар муборакликлар сафар ўйинларида ҳали мағлуб бўлишмаган эди. Кўпроқ ҳимояда ўйнаб, тезкор қарши ҳужум уюштиришади. Иккита голдан кейин ўйинмизда бироз пасайиш кузатилда ва натижада ўз дарвозамиздан иккита гол олиб чиқишга мажбур бўлдик. Асосийси уч очкони қўлга киритдик. Бу жуда муҳим эди. Чунки аваалги турларда Пахтакор ва Қизилқумга қарши ўйинларда очко йўқотган эдик.\n- Бугун Муҳаммадиев майдонга туширилмади. Қолаверса, Шомуродов ҳам захирада қолдирилди. Баҳриддинов ва Алланиязов деярли майдонга туширилмаяпти. Бунинг сабаби нимада?\n- Шуҳрат ўйиндан олдинги машғулотларда кичик жароҳат олгани боис бугун майдонга туширмадик. Кейинги ўйинларда у тайёр бўлади. Алланиязовга имконият кўп бераяпмиз. Леккин гол уриш, вазиятлардан фойдаланиш борасида оқсаяпти. Баҳриддиновга келадиган бўлсак, биз мавсум бошланишига кам вақт қолганди уни таркибимизга жалб этганмиз. Шу боис жисмоний тайёргарлиги у қадар юқори эмас. Шомуродовга бу йилги мавсумда керакли ўйинларда керакли голларни урди. Тошкентда "Локомотив", Қаршида "Бунёдкор" дарвозасини ишғол этди. Кутилмаганда кўричак бўлиб, жарроҳлик столига ётишга мажбур бўлди. Шу сабабли бугун Таран ва Тўраевни асосий таркибда майдонга туширдим. Тажрибали ўйинчиларимизни ҳали ёрдами бизга тегади деб ўйлайман.\n- Охирги пайтларда асосий дарвозабонимиз Элдорбек Суюнов хатоларга йўл қўймоқда...\n- Саволингизни тушундим. Бу мени ҳам ўйлантираётган масала. Балки, Суюнов мен терма жамоада ўйнаяпман деб ўйлаётган бўлиши мумкин. Лекин ихтиёримизда дарвозабонлар етарли. Уларга имконият беришга тайёрман. Бизга меҳнат қиладиган, ишончни оқлайдиган, ўсишда тўхтамайдиган футболчилар керак.


Ҳалол ризқ - 23 Сентября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Сентябрь » 23 » Ҳалол ризқ\nҚадим замонда ўта инсофли ҳалол, ҳусн бобида ҳавас қилгудай, давлати етти авлодига етгудай бир савдогарзода ўтган экан. У умрини тижоратда ўтказар экан. Бир куни савдо билан Бағдодга бориб бир гадо қизга ошиқ бўлиб қолибди. Савдогар дил изҳорини билдирибди. Шунда қиз ихтиёри отасидалигини айтибди. Савдогарзода Бағдоддаги гадолар сардори — қизнинг отаси мулла Усмонга йўлиқибди ва қизининг қўлини сўраб қанча бойлик бўлса беришлигини айтибди.\nГадолар бошлиғи бир кулиб савдогарзодадан ўз молидан қанча фоиз фойда олишини сўрабди. Савдогарзода 10-15 фоизлигини айтибди. Шунда гадолар бошлиғи савдогарзодани масхаралаб:\n— Эй йигит! Сен нодонга қиз бераманми? Шаҳарма шаҳар юриб шу фойдани фойда деяпсанми? Мана қара мен сенга кўрсатай. Еч қўлингдаги узугингни, унинг баҳоси қанча? – дебди.\nСавдогарзода узук баҳосини болали туя баҳосида белгилабди.\n— Яхши, – дебди гадо, – энди узугингни эртага мен айтган жойдан оласан.\nГадо Жума куни жуда катта жамоат йиғиладиган «Абдулқодир Жийлоний» масжидига бориб, ҳамма тўпланганда имомга баланд овозда мурожаат қилибди.\n— Эй, имом! Мен ушбу шаҳарнинг фақир бир гадосиман. Умрим ночорликда ўтди, лекин ҳалол яшадим. Мана бу узукни 3 кун олдин топиб олдим. Айтишларича жуда қиммат турармиш. Лекин менга ҳаром керак эмас. Фақат мен ўғил уйлашим ва қизимни турмушга беришим керак. Шаҳримиз мўминларига айтсангиз, масжид дарвозаси олдида рўмол ёзсам, бақадри ҳол мен бечорани қуруқ қўйишмас, – дебди.\nБу гапларни эшитган мўминлар жуда таъсирланишиб, гадонинг ҳалоллигига қойил қолишибди ва намозни ўқиб бўлишиб ҳаммалари унинг белбоғига пул ташлашибди. Жуда катта пул йиғилибди. Кечқурун гадо савдогарзодани уйига чақирибди ва пулни кўрсатиб дебди:\n— Эй савдогарзода! Мана кўр – сен сафар машаққатига қийналиб, жон бериб, жон олиб 10-15 фоиз фойда қиладиган бўлсанг, мен ҳеч қийналмай бир кунда қанча пул топа оламан. Энди сен мана бу пулдан олиб масжидга бор. Имомга учра, бу пуллардан суюнчи, деб бер ва узугингни қайтариб ол ва бизга қўшил. Шунда қизимни сенга бераман.\nШунда савдогарзода айтибди.\n— Эй алдоқчи! Бутун авлод-аждодим ҳаққи-ҳурмати мен кечдим сен нобакорнинг қизидан ҳам, қимматбаҳо узугимдан ҳам. Менинг ота-боболарим ҳалол савдогар эдилар, мени ҳалол овқат билан боқдилар. Мен ҳам ҳалол оиладан уйланиб Аллоҳ фарзанд берса уларни ҳалол таом билан боқсам, – деб ўз молларини йиғиб ушбу шаҳардан чиқиб кетган экан.\nКатегория: HIDOYAT SARI / ҲИДОЯТ САРИ | Просмотров: 53 | Добавил: Sherlaruz.CoM | Рейтинг: 0.0/0